Яңылышҡанда аҡса кире ҡайтарыла » Башҡортостан гәзите | Газета Башкортостан на башкирском языке\nБашҡортостан гәзите » Пенсионер » Яңылышҡанда аҡса кире ҡайтарыла\nЯңылышҡанда аҡса кире ҡайтарыла 08.05.2018 // Пенсионер\n“Пенсионерға артыҡ түләнгән аҡсаны Пенсия фонды кире ҡайтара аламы?” тигән һорау күптәрҙе борсой. Тормошта хаталарҙан берәү ҙә азат түгел, шул иҫәптән Фонд хеҙмәткәрҙәре лә. Ҡайһы саҡта пенсияның яңылыш иҫәпләнеүе, нигеҙ булмаһа ла, аҡса түләүҙәре ихтимал. Был осраҡта ул мотлаҡ кире ҡайтарылырға тейеш. Ҡайһы бер түләүҙәр билдәле бер ваҡытҡа тәғәйенләнә. Граждандар иһә хәлдең үҙгәреүе тураһында хәбәр итергә ашыҡмай, аҡса алыуын дауам итә.\nПенсияны артыҡ түләүҙең түбәндәге осраҡтары айырыуса йыш осрай:\n*ҡараусыһын юғалтҡан студенттарға пенсия. Бындай түләүҙе алыу өсөн нигеҙ – көндөҙгө бүлектә белем алыу. Әгәр студент вуздан ҡыуылһа йәки киске бүлеккә күсһә, пенсияға хоҡуҡ юҡҡа сыға, әммә Рәсәй Пенсия фонды бүлексәһендә был турала шунда уҡ хәбәр итмәйҙәр, аҡса алыуҙы дауам итәләр.\n*инвалид баланы, I төркөм инвалидын, өлкән йәштәге кешеләрҙе (80 йәштән олораҡтарҙы) ҡарау буйынса түләүҙәр. Пенсия эшләмәгән граждандарға ғына түләнә. Әгәр улар ярҙамға мохтаж туғандарын ҡараған осорҙа эшкә урынлашһа, пособиеға иҫәп тоторға тейеш түгел.\n*йәшәү минимумына еткереү өсөн пенсияға өҫтәмә. Әгәр пенсионер минималь пенсия алһа, Пенсия фонды уны төбәктәге йәшәү минимумына еткереү өсөн өҫтәмә түләй. Бындай социаль түләүгә эшләмәгән кешеләр генә дәғүә итә ала. Эшкә урынлашҡан осраҡта ул туҡтатыла.\nӘйткәндәй, граждандарҙың үрҙә телгә алынған категорияһы тейешле түләү тәғәйенләнгәндә Пенсия фондына тормошондағы үҙгәрештәр хаҡында хәбәр итеү йөкләмәһенә ҡул ҡуя. Йөкләмәне үтәмәгән осраҡта Фонд хеҙмәткәрҙәре бурысты буласаҡ айлыҡ пенсиянан тотоп ҡалыу (20 процент, айырым осраҡтарҙа 50 процент күләмендә), шулай уҡ ошо мәсьәлә буйынса судҡа мөрәжәғәт итеү хоҡуғына эйә. Дәғүә белдерелгән кеше лә судҡа ялыу яҙа ала. Әммә бының ҙур сығым талап итеүен иғтибарға алыу шарт. Өҫтәүенә аҡсаның артыҡ түләнеүендә үҙенең ғәйепһеҙлеген дәлилдәр менән раҫларға тура киләсәк. Граждандың башҡа килеме, мөлкәте булмаһа, эшкә һәләтен юғалтһа, дауаланыу талап ителһә, бурыс күләмен кәметеүҙәре лә мөмкин.\nПенсия фонды хеҙмәткәрҙәре ғәйебе менән арттырып түләнгән аҡсаны кире ҡайтартыу законлымы? Эксперттар билдәләүенсә, хеҙмәткәр хаталанып, аҡсаны артыҡ түләһә, ә уны алған кешенең бер ниндәй ҙә ғәйебе булмаһа, Пенсия фонды яуап тота. Пенсионер аҡсаны кире ҡайтарырға тейеш түгел, ведомство хеҙмәткәрҙәренең талабы законһыҙ. Ошондай пенсияны алғандан һуң күп тә үтмәй вафат булған пенсионерҙың туғандарына ла борсолорға урын юҡ: социаль хеҙмәткәрҙәр һуңғы пенсияны кире ҡайтарыуҙы талап итергә хоҡуҡһыҙ.


Баш ҡала халҡын сираттағы йәрминкәләрҙә көтәләр - GTRK.TV — Новости Уфы и РБ\nБаш ҡала халҡын сираттағы йәрминкәләрҙә көтәләр\n21 һәм 22 февралдә Өфөнөң ике майҙанында ауыл хужалығы тауарҙары менән сауғҙа ойошторола. Дим биҫтәһендәге Хәҡиҡәт урамының бер өлөшөндә һәм Орджоникидзе майҙанында йәрминкәләр йәйелдерелә. Етештереүселәр бөтә райондарҙан да килеп һатыу итә ала, бының өсөн алдан иҫкәртеү талап ителмәй.\n19 февраля Рәсәй һәм донъя хәбәрҙәре\n19 февраля Теле барҙың иле бар\nХәбәрҙәр - 16.10.18\nХәбәрҙәр - 15.10.18\nХәбәрҙәр - 12.10.18\nБөгөн киске сәғәт биштә Өфө ҡала хакимиәте башлығы вазифаһына дәғүәселәрҙән ғаризалар ҡабул итеү тамамлана. Өфө мэры мотлаҡ Рәсәй гражданины булырға, Рәсәй һәм Башҡортостан Конституцияларын, ил президенты һәм хөкүмәт ҡарарҙарын белергә тейеш. Хакимиәт башлығына дәғүәсенең 25 йәштән йәш, 65-...\nТөркиәнең Измир виләйәтендә кешеләр тейәгән йөк машинаһы тәүҙә түңкәрелгән һуңынан йылғаға ҡолаған. Яҡынса мәғлүмәттәр буйынса, 22 кеше һәләк булған,13 кеше йәрәхәтләнгән. Фажиғә урынына полиция һәм тиҙ ярҙам машиналары килеп еткән. Йөк машинаһының ҡасаҡтарҙы ташыуы тураһында билдәле....\nБарлыҡ көстәрҙе бергә туплағанда ғына республиканың артабанғы үҫешен тәьмин итергә мөмкин. Башҡортостан башлығы вазифаһын башҡарыусы Радий Фәрит улы Хәбиров асыҡлыҡ, законлыҡ һәм һөҙөмтәлелек нигеҙендә республикала йәшәгән 4 миллион кеше мәнфәғәтендә эшләргә саҡыра. Йома көнө генә Красногорск...\nБашҡортостан башлығы вазифаһын башҡарыусы Радий Хәбиров көҙгө-ҡышҡы осорға әҙерлекте тәү сиратта хәл ителә торған мәсьәлә тип белдергәйне. Был йәһәттән Хөкүмәт ағзалары, район һәм ҡалаларҙың хакимиәт башлыҡтары ҡатнашлығында кәңәшмә лә үтте. Өфө районының Дмитриевка ҡасабаһындағы күп фатирлы...\nБашҡортостан синоптиктары алдағы өс көнгә фараз яһаны\nРеспубликала аяҙлы-болотло һауа торошо көтөлә, ҡар ҡатыш ямғыр яуасаҡ. Киләһе көндәрҙә һауа температураһы бер аҙ күтәрелә. 17 октябрҙә, әйтейек, 13 градус йылы буласаҡ. Яуым-төшөм дә аҙая.\nӨфө аэропортына кемдең исеме бирелер?\nБөгөн Башҡортостан дәүләт телерадиокомпания медиа үҙәгендә Башҡортостан Йәмәғәт палатаһының Өфө аэропортына исем биреүе буйынса матбуғат осрашыуы үтте. Иҫегеҙгә төшөрәбеҙ, Башҡортостандың баш ҡалаһы аэропорты Салауат Юлаев, Сергей Довлатов, Мостай Кәрим, Рудольф Нуриев, Сергей Аксаковтың исемен...\nӨфөлә рус теленең киләсәге хәл ителә\nБөгөн Өфөлә Рәсәй рус теле һәм әҙәбиәте уҡытыусылары Рус теленең Рәсәй һәм унан башҡа төбәктәрҙә ҡулланышы тураһында фекер алыша. Башҡортостандың башҡалаһына Рәсәйҙең 76 төбәге һәм сит илдәрҙән 400 делегат килде. Рәсәйҙең рус теле уҡытыусылары йәмғиәте форумы ике йылға бер тапҡыр...\nӨфө районының Светлая ауылында юл буласаҡ\nБеҙҙең телеканалда сыҡҡан видеосюжеттан һуң, район хакимиәтендә ошондай вәғәҙә бирҙеләр. Иҫегеҙгә төшөрәбеҙ, Светлая ауылында йәшәүселәр юлдарҙың насар булыуынан яфалана. Бигерәк тә, уҡыусыларға күләүектәр гиҙеп, бысраҡ ярып мәктәпкә йөрөргә тура килә. Шулай уҡ, ауылда хаҡлы ялдағылар, йәш балалы...\nТәлғәт Тажетдин 70 йәшлек байрамын билдәләй\nРәсәй мосолмандарының Үҙәк Диниә назараты рәйесе Тәлғәт Тажетдин бөгөн үҙенең 70 йәшлек күркәм байрамын билдәләй. Быйыл Рәсәй мосолмандары Диниә назараты ойошторолоуға 230 йыл тула. Сараға илдең төрлө төбәктәренән ҡунаҡтар, 20-нән ашыу мөфтиәттән вәкилдәр килеүе көтөлә.\nРөстәм Хәмитов ваҡытынан алда вазифаһынан китеү тураһында белдерҙе һәм халыҡҡа мөрәжәғәт итте.Рәсәй Президенты Владимир Путин указы менән Радий Фәрит улы Хәбиров Башҡортостан башлығы вазифаһын башҡарыусы итеп тәғәйенләнде. Радий Хәбиров 1964 йылдың 20 мартында Ишембай районы Һайран ауылында тыуған...\nӨфө аэропортына исем һайлайбыҙ\nИртәгә Башҡортостан дәүләт телерадиокомпания медиа үҙәгендә Башҡортостан Йәмәғәт палатаһының Өфө аэропортына исем биреүе буйынса йыйылыш үтәсәк. Иҫегеҙгә төшөрәбеҙ, Башҡортостандың баш ҡалаһы аэропорты Салауат Юлаев, Сергей Довлатов, Мостай Кәрим, Рудольф Нуриев, Сергей Аксаковтың исемен алыуы...\nЯҡты һәм киң кластар\nНуғай ҡасабаһында урынлашҡан 147-се мәктәптең икенсе сираты файҙаланыуға тапшырылды. Хәҙер башланғыс кластар өсөн тәғәйенләнгән бинала 500 бала белем алыу мөкинлегенә эйә. Бында балалар баҡсаһы ла буласаҡ. Быға тиклем башланғыс класс уҡыусылары иҫке бинала белем алған. Ә ҡайһы берҙәрен ата-әсәләр...


Республиканың өс кинотеатры федераль ярҙам аласаҡ // Мәҙәниәт | новости башинформ.рф\nРеспубликаның өс кинотеатры федераль ярҙам аласаҡ\n16:50, 30 июня 2016 Мәҙәниәт\nРеспубликаның өс кинотеатры федераль ярҙам аласаҡ Фото: Олег Яровиков\nБашҡортостанда өс кинотеатр федераль ярҙам аласаҡ. Илебеҙ кинематографияһына социаль һәм иҡтисади ярҙам фонды Рәсәйҙең 100 мең кешенән кәм булған тораҡ пункттарындағы кинотеатрҙарға ярҙам күрһәтеү буйынса конкурс йомғаҡтарын баҫтырып сығарҙы.\nБашҡортостан федераль ҡаҙнанан өс районда кинотеатрҙарҙы яңыртыу өсөн аҡса аласаҡ, тип хәбәр иттеләр Башҡортостан Мәҙәниәт министрлығының матбуғат хеҙмәтендә. Улар иҫәбендә Үрге Тәтешле ауылындағы киновидеоселтәре, Мәләүез ҡала мәҙәниәт һарайындағы һәм Дыуан районы Мәсәғүт ауылы Йәштәр мәҙәниәт һарайындағы кинозалдар бар.\nКонкурс йомғаҡтары буйынса 1 471,7 миллион һумға 273 тораҡ пунктта 298 зал яңыртыла. Программа сиктәрендә кинозалдарҙа 45 меңдән ашыу яңы урын булдырыу ҡарала.\nБашҡортостан әлеге конкурста икенсе тапҡыр еңеү яулай. Бынан алдағы бәйгелә Дүртөйлөләге — өс, Күмертауҙағы ике кинозал, шулай уҡ Благовещен, Учалы һәм Белорет ҡалаларындағы кинозалдар дәүләт ярҙамын алғайны.\nБыйылғы конкурстың йомғаҡтары Кино фонды сайтында баҫылған.


ФОТОЛАР ҠАРТАЙМАЙ БИТ УЛ... йәки МОСТАЙ КӘРИМДЕҢ БӨРЙӘНГӘ сәйәхәте\nҺәр кемдең күңелендә үҙ Мостайы була. Ул бәлки әҙиптең ижады менән бәйле, йә үҙе менән, йә осрашыуҙар менән бәйләнгән булалыр... Әсәйемдәргә Бөрйәнгә ҡайтҡанымда фотоальбомдағы бер нисә фото иғтибарымды үҙенә тартты.\nҺәр кемдең күңелендә үҙ Мостайы була. Ул бәлки әҙиптең ижады менән бәйле, йә үҙе менән, йә осрашыуҙар менән бәйләнгән булалыр... Әсәйемдәргә Бөрйәнгә ҡайтҡанымда фотоальбомдағы бер нисә фото иғтибарымды үҙенә тартты. Береһендә әсәйем Башҡортостандың халыҡ шағиры Мостай Кәримдең үҙе менән(!) бейеп йөрөй. Был хаҡта аныҡларға теләп һораша башланым. Һикһәненсе йылдар аҙағында бер төркөм яҙыусылар менән Мостай Кәрим Бөрйәнгә сәфәргә юллана.\nБыл хаҡта әсәйемдән һораштым:\n- Яҙыусылар күп ине. Араларындағы Таңһылыу Ҡарамышеваны таныным.\nӘсәйем шулай тигәс, Таңһылыу Фәиз ҡыҙы менән бәйләнешкә индем. Яуап оҙаҡ көттөрмәне: “Земфира! Эйе, бик күп ауылдарҙа булғайныҡ. Байназарҙа ла. Ғәҙелгәрәйҙә. Берлектә. Тимерҙә. Осрашыуҙар ғәҙәттәгесә үтте инде, ҡайҙа ла йыр-бейеү менән ҡаршы алдылар, сығыштар, алҡыштар... “\nАлдымда ятҡан фотоларҙа кемдәрҙең булыуы хаҡында әсәйемдән һорашыуымды дауам иттем. Ул һөйләп китте:\n- Тимер ауылында ҡунаҡтарҙы Оло юлдан төшкән ерҙә - Тәрәнуйҙа йыр-бейеү менән ҡаршы алдыҡ: башҡорт теле һәм әҙәбиәте уҡытыусыһы Бикмөхәмәтов Шаһиғәли Зәйнәғәли улы, Нурия Алтыншина-Бикмәтова, икмәк тотҡан ҡыҙ - Яманғолова Зөлфиә, Алтыншина Фәрҙиә (йырсы Раяндың әсәһе), мин - Яубаҫарова Зәйнәп, Баймырҙина Нәсиха инәй. (1-се фото - һулдан уңға) Ҡунаҡтарға ҡыҙҙар йыр башҡарҙылар: Баязитова Роза, минең ҡыҙым Яубаҫарова Гөлсөм, Баймырҙина Фәнилә (2-се фото - һулдан уңға). Йыр уҡытыусыһы Тимерйән Ғөбәйҙуллин матур бейеү көйө уйнап ебәрҙе. Бөтәһе лә оялышып тора инеләр, үҙем бейергә төшөп киттем. Мостай Кәримгә килеп баҫтым, икәүләп бейеп киттек. Халыҡ шағиры минең нисә йәштә булыуымды һорашты. Тап шул мәлде Марат Муллағолов фотоға төшөрөп алған (3-сө фото).\nҺөйләшеүебеҙгә Марат Муллағоловтың ҡыҙы Зөлфиә Сәлихова ҡушылып китте: “Был осрашыуҙа мин дә булдым. Атайым, әсәйем һәм ҡустым менән, ат егеп тороп, Иҫке Монасиптан Тимергә тура юлдан барғаныбыҙ иҫемдә. Мостай Кәримдең әлеге бейеүе ныҡ хәтерҙә ҡалған. ,,Беҙҙең өйҙөң йәме” тигән китабын, автограф ҡуйып, миңә бүләк иткәйне. Ҡыҙғанысҡа күрә, ул иҫтәлекле китапты мин юғалттым. “\nТаңһылыу Фәиз ҡыҙы Ҡарамышева ул саҡтағы тәьҫораттары менән ихлас уртаҡлашты: “Шүлгән мәмерйәһенә ингәнебеҙ иҫемдә. Бик төпкә үттек. Шыуышып үткән урындар ҙа булды. Ярайһы ҡурҡыныс булды. Мостай ағай нисек йөрьәт иткәндер? Беҙҙе районда Рәсимә Ташбулатовна Вәлиуллина, ул саҡтағы КПСС-тың райком секретары, оҙатып йөрөгәйне. Мостайҙың уға ныҡ һоҡланыу белдергәне иҫемдә. Рәсимә Ташбулатовнаны аҡыллы һәм һөйкөмлө ҡатын, тине. Мине, ҡалай матур туфлиҙар кейеп алғанһың, тип мәрәкәләне. Мәскәүгә барғанымда ҡып-ҡыҙыл төҫтәге ҡиммәтле күндән эшләнгән француз туфлиҙары һатып алғайным. Ҡурсаҡтыҡы һымаҡ ныҡ матур ине, сервантта ғына тота торғайным...\nҒилман Зәйнәғәле улы Сәфәрғәлиндың, ул саҡтағы район Советы башҡарма комитетының мәҙәниәт бүлеге мөдиренең, ҡунаҡханала ҡорған табынында таң атҡансы яҙыусыларыбыҙ менән гәпләшеп ултырғаныбыҙ иҫемдә. Факиһа Туғыҙбаева Мостафа Сафич менән йәнәш ултырҙы. Шунда мин уларҙың бер-береһен бик яҡшы тойоуҙарын аңланым.”\nОшо урында үҙе лә Башҡортостандың халыҡ шағирәһе Факиһа Туғыҙбаеваның Халыҡ шағиры хаҡында иҫтәлектәрен килтереп үтеү кәрәктер: ”Эш өҫтәлемдә - Мостай Кәрим әҫәрҙәренең биш томлығы. Шағир. Драматург. Прозаик. Публицист. Әҙәбиәт белгестәре уны нисек кенә нарыҡлаһа ла, барыһынан элек Мостай Кәрим – Шағир. Драматургияһы ла, прозаһы ла, публицистикаһы ла Шағир йөрәге, Шағир аҡылы менән яҙылған. Шуға күрә лә улар юғары, яҡты.\nОшо биш томлыҡты уҡығанда, мин Шағирҙың үҙенең аҡыллы, сабыр тауышын ишеткәндәй, уның менән һөйләшкәндәй булам. Ниндәй ҙур хазина был! Ошо рухи байлыҡты күңеленә һеңдергән кешенең, моғайын да, матур итеп, намыҫлы итеп йәшәгеһе киләлер.\nМостай Кәрим миңә Алыҫ Көнсығыштан килгән бер хатты күрһәткәйне. Үҙенә ҡул һалырға йөрөгән хат авторына әҙиптең “Оҙон-оҙаҡ бала саҡ” китабы килеп эләгә. Әҫәрҙәге яҡтылыҡ, күңел йылылығы, ҡыҫҡаһы – тормошҡа мәҙхиә уны шул тиклем әсир итә. Ҡатын теге ҡурҡыныс теләгенән кире ҡайтып, аҡ тәүбә, ҡара тәүбә итеп, Мостай Кәримгә рәхмәттәрен еткерергә ашыға.\nБына шулай, бөгөнгө буталсыҡ, ҡатмарлы тормошта Шағирҙың әҫәрҙәрен күңел терәге итеп ҡабул итеүселәр бик күп.”\nФакиһа Туғыҙбаеваның үҙ Мостайы булған кеүек, алдымда ятҡан фотоларға ҡарап, мин дә күңелемдәге үҙ Мостайымды күҙ алдыма баҫтырырға теләп, көндәлектәремде аҡтарам:\n“Мостай Кәримдең тыуыуына 80 йыл тулыу көндәрендә Лиана Мәсәлимова исемле уҡыусым менән бергәләп “МК”, йәғни “Мостай Кәрим” тигән чайнворд эшләгәйнек. Эшебеҙҙе конкурсҡа ебәрҙек тә оноттоҡ, күп тә үтмәй, 1999 йылдың октябрендә ул “Йәшлек” гәзитендә баҫылып сыҡты. Һуңғараҡ, 2009 йылдың Ғаилә календарын ҡарап ултырһам, баяғы чайнворд унда сыҡҡан. Уҡыусыларыма үҙемдә һаҡланған альбом вариантын күрһәтеп: “Эшләнгән эш бер ваҡытта ла юғалмай ул”, - тип һөйләйем.\nКөндәлектәремде ҡарап ултырһам, 1999 йылдың 20 октябрендә (көнөнөң тап килеүен әйт әле!)былай тип яҙып ҡуйғанмын: “Мостай Кәрим! Мөхәббәттең дүрт миҙгелен беләһегеҙ, ә был ниндәй миҙгел икән?\nБында көндәр һыуытты:\nБорсаҡ яуа, ҡары ла…\nТаңда төшкән ҡырауы\nШыҡырлап тора йәнем,\nҺыуыҡ тәнгә тарала,\nУс төбөндәге йәнде\nБер Хоҙайым аралай...”\nӘ 21 октябрҙә былай тип яҙғанмын:\n“Мостай ағай! Таптым теге һорауға яуапты. Һеҙҙең шиғырҙан:\nТәбиғәттән уҙып ни ҡылаһың.\nСабыр итеү кәрәк.\nБеҙ көтөрҙәй бүтән донъялар юҡ.\nБар донъяны түҙем көтөү кәрәк...\nТаңһылыу Ҡарамышеванан тағы ниндәй хәтирәләр иҫендә ҡалыуы хаҡында ныҡышҡас, ул иҫтәлектәрен дауам итте:\n- Муса Ғәли, Ҡәҙим Аралбаев, Ирек Кинйәбулатов - бергә барҙыҡ Бөрйәнгә... Тағы кемдәр, бик иҫләп тә бөтмәйем.\nБөрйәндән Өфөгә "кукурузникта" остоҡ. Иң ныҡ хәтеремдә ҡалған ҡыҙыҡ хәл ошо булғандыр. Аэропортта бер ҡыҙ илап-илап егете менән хушлашты. Самолет эсендә бөтәбеҙ ҙә ул ҡыҙҙың салонға ингәнен тәҙрә аша ҡарап, сабыр ғына көтөп ултырҙыҡ. Егетен ҡосаҡлап түгелеп илай теге ҡыҙ. Шунан Мостай янына килеп ултырҙы. Ултырҙы ла үкһей-үкһей башын Мостайҙың яурынына терәп йоҡлап китте. Муса Ғәли Чумак булып ҡыланып беҙҙе йыуатып, ниҙер арбап килде. Көлмәҫкә, тауышланмаҫҡа ҡушты... Мостай ҡымшанмай ҙа шым ғына, ҡыҙҙың татлы йоҡоһон бүлдермәҫкә була, һаҡ ҡына, ҡыймылдамай ҙа ултырҙы.“\nОшо ваҡытта, бәлки, Шағир күңелендә үҙенең шиғри юлдары яңғырағандыр:\n“Һинән башҡа донъя япа-яңғыҙ,\nДонъя етем, үкһеҙ.\nӘйтерһең, күк ерһеҙ тороп ҡалды,\nӘ ер ҡалды күкһеҙ...\n...Сабырлыҡтың алтын сылбырҙарын\nҮҙем дә саҡ түҙәм.”\n(М. Кәрим. “Агазия янғас”)\nКөндәлектәремдә 2002 йылдың мартында былай яҙып ҡуйғанмын: “Беҙҙең ғаилә альбомында бер фото бар. Унда әсәйем Башҡортостандың халыҡ шағиры Мостай Кәрим менән бейей. 80-се йылдар аҙағында әҙип Бөрйәнгә сәфәр ҡылғайны. Тимерҙә лә шағирҙы яҡты йөҙ, йыр-бейеү менән ҡаршылығандар. Бөтәһе лә уңайһыҙланып торғанда, әсәйем уны бейергә саҡырған. Был мәлде Башҡортостандың атҡаҙанған уҡытыусыһы Марат Муллағолов мәңгеләштереп алған. Әсәйем әйтмешләй: “Фотолар ҡартаймай шул, улар тарих һөйләй...”\nБөрйәнгә сәфәренән һуң халыҡ шағиры Мостай Кәрим: ”Башҡорт халҡының киләсәге бар”, - тип белдергәйне...


Корея биржаһы талаптарға буйһонорға ғына дүрт көйләгестәр Крипто - Яңылыҡтар Блокчейн\nАҙағынаса Ғинуарҙа, хөкүмәтенең хангылға рәсми тыйыу тураһында билдәле булды аноним транзакцияһы криптовалюта, ғинуарҙан көсөнә инә. 30. Талаптарға ярашлы буйынса комиссия финанс хеҙмәте менән көньяҡ корея. (ЛПС), банктың иҫәп яҙмаһын булдырыу өсөн реаль инфраструктура булдырыу бурысын алты исеме менән. Әммә, аҙаҡ асыҡланыусы булараҡ, банк өсөн яңы клиенттар хеҙмәте биржаһының криптовалюта бирелгән булырға тейеш түгел. .\n“Яңы иҫәп яҙыуҙарын булдырыу, валюта алмаштырыу тәғәйенләнде-ирекле банкы был ҡарарҙы,” көньяҡ корея баҫмаһы хәбәр чиновниктар банк тармағы Ренхап. Уның аңлатыуынса: “Банк, юридик процедураларҙы отмывание аҡса булһа ғына уларҙы булдырмау бурысы эске һынай: клиенттар менән алмашыу раҫлай крипто , системаһының тотороҡлолоғон, отмывание аҡса ҡануниәт нормаларын үтәү һәм яҡлау тураһында мәғлүмәт менән файҙаланыусылар көрәш.”\nИң элек упомянуть алты банк, өс ғына – Банк Шинхан , Индустриаль Корея һәм Банк Банк Nonghyup – клиенттар иҫәбенә бирелә биржаһы крипто. Дүрт һәм бер генә 25 Ысын исемен үҙгәртеү иҫәбенә н биржаһында валюта алмаштырыу иҫәбенә корея менән аноним. Шулай итеп, Bithumb талаптарына тап килгән, яңы закон сығарыла, Upbit, Coinone һәм Korbit.\nАзия иҡтисади буйынса мәғлүмәт, Банк Шинхан , Bithumb хеҙмәт итә, шулай уҡ ваҡытлыса иҫәп яҙма менән исем булдырырға ҡарар сығарыу процесында. Банк вәкилдәре аңлатыуынса, был саралар ҡабул ителеү менән бәйле, тип “полиция хеҙмәткәрҙәре һынап биржаһы” был осраҡта үткән йылда’ы талау.\nБәләкәй һәм урта биржаһы, улар иҫәбенә тәьмин корпоратив, виртуаль уҡ түгел, башҡа талаптарға көй. Баҫма мәғлүмәттәре буйынса Ренхап , әлеге мәлдә, корпоратив иҫәбенә ҡулланырға рөхсәт бирә, - тип үҙ отмывание аҡса алмаштырыуға ярҙам буйынса бурыстар тулыһынса бөтөрөргә мөмкин. , шулай уҡ клиенттар раҫлау өсөн идентификациялау. Бынан тыш, уға дусар булған. “финанс һәм банк яғынан ентекле тикшерелә.” Әммә, күптәр биржала яңы иҫәп-хисап ала алмай раҫлай, - тине журналист һәм Ренхап, уларҙың ғәмәлен туҡтатып булмаясаҡ, хәл үҙгәрҙе. Ассоциацияһы мәғлүмәттәре буйынса корея Блокчейн , тураһында 787,600 бындай клиенттар хеҙмәте биржаһының, әлеге ваҡыт улар эленеп актив ҡушылды..\nЯңылыҡтар Блокчейн 19.06.2018\nЯпония инд крипто...\nКиләһе Пост:Компания тест Segwit финалы башланды\nМөмкин 11, 2018 at 6:41 Мин


Йөҙөү – бөтәһе өсөн дә | ГТРК «Башкортостан» — Новости Уфы и РБ\nЙөҙөү – бөтәһе өсөн дә\n10 июня 2019 — 22:20 ГТРК «Башкортостан»\nРәсәй Президенты Владимир Путин ҡушыуы буйынса һәр төбәктә “Йөҙөү – бөтәһе өсөн дә” ведомство-ара программаһы әҙерләнә. Ул муниципалитеттарҙа бассейндар төҙөүҙе һәм балаларҙы йөҙөүгә өйрәтеүҙе күҙаллай. Проект ҡасан һәм нисек эшләй башлаясаҡ. Яңыраҡ ҡына Аслан Ҡорамшин һыуға инергә лә ҡурҡҡан. Ә хәҙер малай “балыҡ” кеүек йөҙә. Быға уны спорт секцияһында өйрәткәндәр. Йөҙөү — мәктәп программаһына инмәгән. Әммә, Рәсәй Президенты күрһәтмәһе буйынса, был спорт төрө менән балалар ҙа, өлкәндәр ҙә шөғөлләнә алырға тейеш. Ил төбәктәрендә, шул иҫәптән Башҡортостанда ла үҙ программалары өҫтөндә эшләй башланылар. Ошондай проекты тормошҡа ашырыу мәсьәләһе республика етәксеһе Радий Хәбиров Бөтә Рәсәй йөҙөү федерацияһы Президенты менән осрашыуҙа ҡаралды. Унда күпләп спорт менән шөғөлләнеү өсөн инфраструктура булдырыу һорауы тикшерелде. Владимир Сальников уҡыусыларҙы һәм үҫмерҙәрҙе йөҙөргә өйрәтергә тәҡдим итте, Радий Хәбиров иһә хуплап сыҡты. Бөгөн белгестәр программа өҫтөндә эш алып бара. Уның маҡсаты – һәр кешене йөҙөү серҙәренә өйрәтеү. Билдәле Рәсәй йөҙөүсеһе, паралимпия чемпионы Оксана Савченко аңлатыуынса, иң беренсе балаларҙы һәм эшләп йөрөгән кешеләрҙе өйрәтергә уйлайҙар. Шуныһы ла мөһим, предприятиелар үҙ иҫәбенә хеҙмәткәрҙәрен уҡытырға тейеш буласаҡ. Өфөлә лә халыҡты йөҙөүгә ылыҡтырып ҡаранылар. 2013-сө йылда грантҡа нигеҙләнеп программа педагогия университетында тормошҡа ашырылды. Ул ваҡытта йөҙләгән студент йөҙөргә өйрәнде. Әммә, грант аҡсаһы бөтөү сәбәпле ул туҡтап ҡалды. Хәҙер университетта алынған тәжрибәне Өфөлә һәм республикала таратырға йыйыналар. Ләкин, белгестәр етешмәү проблемаһы килеп тыуа. Төбәктә бер тапҡыр бассейнда шөғөлләнеү хаҡы өлкәндәр өсөн 200-400 һум. Айырым кешеләргә ташламалар ҡаралған. Мәҫәлән, студенттар һәм пенсионерҙар 100-200 һум түләй. Ошондай уҡ, сумма мәктәп уҡыусылары өсөн билдәләнгән — 150-250 һум тирәһе. Статистика мәғлүмәттәре буйынса, уҡыусыларҙың 78 проценты өҫтәмә түңәрәктәргә йөрөй. Республикала 12 мең самаһы бала йөҙөү менән шөғөлләнә. Белгестәр фаразлауынса, йөҙөү мәктәп программаһына инһә, уларҙың һаны ике-өс тапҡырға артасаҡ. Быға юғары уҡыу йортарында алып барылған эш дәлил. Мәҫәлән, аграр университетта дәрестәр бассейнда үтә. Бындай программаларҙың маҡсаты – бәхетһеҙ осраҡтарҙы алдан иҫкәртеү. Уҙған йылда ғына йылға-күлдәрҙә 4 баланың ғүмере өҙөлгән. Быйыл ул башланып та өлгөрмәне, бер кеше һыуға батып үлде. Июндә ҡотҡарыусылар “Йөҙөргә өйрән” тигән акция ойоштора. “Йөҙөү – бөтәһе өсөн дә” программаһы муниципаль берәмектәрҙә бассейндарҙы төҙөүҙе күҙаллай. Йәштәр сәйәсәте һәм спорт министрлығы мәғлүмәттәре буйынса, төбәктә 71 йөҙөү буйынса спорт комплексы бар. Быйыл 6 районда һәм тағы берәүҙе Өфөнөң Инорс биҫтәһендә сафҡа индереү планлаштырыла.


Холоҡ Төҙәтеү Учреждениелары Хеҙмәткәрҙәренең Вазифауи Бурыстар\n469 2012 йыл самаһы иҫәпләнә, 500 холоҡ төҙәтеү учреждениелары хеҙмәткәрҙәренең хеҙмәт америка статистика бюроһы мәғлүмәте буйынса аҡш. Федераль был күпселек хеҙмәткәрҙәре, дәүләт власы органдары йәки урындағы, һәм беҙҙең илдә эшләгән һәм төрмә-төрмә. Статистиктар иҫәпләүенсә, әлеге ваҡытта тотҡондарына 1 халҡы арта.\n6 млн аҡш тотҡондары. Был бурысты тормошҡа ашырыу өсөн холоҡ төҙәтеү учреждениеларын күҙәтеү хеҙмәткәрҙәре бик күп кеше ҡулға алынған, суд көтә, кемделер ғәйепләп йәки ултырған ваҡытта була. Холоҡ төҙәтеү учреждениелары хеҙмәткәрҙәренең эш өсөн мөхит факторҙары бәйле бер нисә америка нигеҙендә яһалған. Беренсенән, был йәштә булһа, ул холоҡ төҙәтеү учреждениелары хеҙмәткәр эшләй. Демографик шартлау учреждениелары яңы система төҙөү. пенитенциарный пенитенциарный бум уятты. Был объект, ҡағиҙә булараҡ, с температураһын көйләү булырға тейеш, кеше бер аҙ бәләкәйерәк, яҡшы мөхит урынлаштырыла, һәм тәртипһеҙ һәм контролдә тотона.\nИҫке ҡоролмалар, ҡағиҙә булараҡ, проветриваться насар, эҫе һәм яттар. Икенсе фактор-был милек институты. Ғәҙәттә, острогтар һәм төрмә булды. федераль милек, дәүләт власы органдары һәм урындағы. Был тенденция, бәлки, киләсәктә шәхси милектәге учреждение булып үҫә. Эшселәр һаны мөхит сифатына туранан-тура аҡса менән бәйләнгән, хөкүмәт шәхси блогы йәки корпорациялар көс, учреждение эшләй. Ғәҙәттә, федераль холоҡ төҙәтеү. учреждениеларын финанслау ала, һәм эш шарттары яҡшы һаналған. Һәм, киреһенсә, эштәре ҡабул иткәндә талаптарҙы, ҡағиҙә булараҡ, был вазифаһынан артыҡ ҡаты. Юғары белемле, хәрби әҙерлек, йәки башҡа хоҡуҡ һаҡлау органдары, һәр ваҡыт тиерлек тәжрибә кәрәк. Өсөнсө йорт хәүефһеҙлек кимәлен фактор булып тора. Ҡағиҙә булараҡ, иң төрмәгә категория ҡарауы, урта йәки хәүефһеҙлек кимәлен минималь. Бынан тыш, бер нисә башҡа программалар булһа, бындай лагерь тибында йорт һәм федераль программалар туҡтамаҫҡа булһа, ул холоҡ төҙәтеү учреждениелары хеҙмәткәрҙәре яллаған. Төрмәгә вакансиялар максималь хәүефһеҙлеген, ҡағиҙә булараҡ, күп көс һәм конфликт. Был учреждение хеҙмәткәрҙәре өсөн ҙур стресс кимәлен күпкә холоҡ төҙәтеү килтерә. Разгульный ашыу тотҡонда булған, артыҡ көсөргәнешле урында, моғайын, буласаҡ. Мөнәсәбәтебеҙ шулай уҡ булырға тейеш. эш шарттары башҡа факторҙарға ҡарап. Холоҡ төҙәтеү учреждениелары хеҙмәткәрҙәре, ҡағиҙә булараҡ, кейемгә график буйынса эшләү өсөн кәрәк. Холоҡ төҙәтеү учреждениелары хеҙмәткәрҙәре етмәүен иҫәпкә алып, сверхурочные тиерлек. Бынан тыш, холоҡ төҙәтеү учреждениеларында хеҙмәткәрҙәр йыш торорға тура һәм оҙайлы ваҡыт дауамында, бина һәм асыҡ һауала эшләйҙәр. Холоҡ төҙәтеү учреждениеларында даими артыуына борсолоу тыуҙырған ҡайһы бер мәсьәләләр өҫтәмә стресс мстители кәрәк булған хеҙмәткәрҙәргә. Бынан тыш, йәрәхәт алыу ихтималлығы бар. конфронтация, йәки йоғошло ауырыуҙарға дусар була. Хеҙмәт статистика бюроһы мәғлүмәте буйынса, доллар һәм холоҡ төҙәтеү учреждениелары хеҙмәткәрҙәренең эш хаҡы уртаса йыллыҡ 39,040 тюремщик өсөн 2012 йылдың май айында булған. Медианный заработная плата-эш хаҡы, хеҙмәткәрҙәр яртыһы буйынса уларҙың һөнәре, эшләгән күберәк күләмдә яртыһы һәм шулай, әҙерәк аҡса эшләйбеҙ. Бер аҙ эшләп ун процент иң түбән ҡарағандар 27,000 доллар, ә доллар аҡса эшләгән ун проценттан ашыу өлөшөн 69, 610. Дәүләт учреждениелары хеҙмәткәрҙәре эшкә холоҡ төҙәтеү учреждениеһында башланған, улар был ташлама хоҡуғына эйә бағыусы хөкүмәт кимәлендә программа ҡатнашты. Федераль дәүләт хеҙмәткәрҙәре өсөн һәм, медицина страховка, пенсия һәм пособие шәп, ғәҙәттә, тигәнде аңлата был. прогнозировать һәм үҫеш темпы 2012 эшкә 2022 араһындағы осор-биш\nМәскәү округының федераль арбитраж суд


15 Октябрь 2021, 12:00\nБашҡортостан биләмәһендә урман яныуҙың беренсе осрағы Әлшәй районының Әүрез ауылынан алты саҡрымда теркәлгән. Бының турала Рәсәй Ғәҙәттән тыш хәлдәр министрлығының Башҡортостан буйынса идаралығы матбуғат хеҙмәте хәбәр итә.\n«Утҡа кәртә булып урман юлы ята, ауылға тоҡанып китеү хәүефе юҡ. Ут 21 га майҙанда локалләшкән. Янғынды һүндереү дауам итә», — тип белдерҙеләр ведомствонан.\nШул уҡ Әлшәй районының Отрада ауылынан алты саҡрымда ла урман янып киткән. Унда ла утҡа грунтлы юл кәртә булған.\n«Янғын 8 гектар майҙанда локалләшкән, уны һүндереү дауам итә, — тине ҡотҡарыусылар. — Шул уҡ йәһәттән республика биләмәһендә тәүлек эсендә 29 термик нөктә билдәләнгән, уларҙың 20-һе раҫланған».


Рөстәм Хәмитов Күмертау авиация етештереү предприятиеһы эшмәкәрлеге менән танышты // Иҡтисад | новости башинформ.рф\nРөстәм Хәмитов Күмертау авиация етештереү предприятиеһы эшмәкәрлеге менән танышты\n10:15, 18 апреля 2011 Иҡтисад\nБашҡортостан Президенты Рөстәм Хәмитов республиканың көньяғы буйлап эш сәфәре сиктәрендә Күмертау авиация етештереү предприятиеһында булды. Был «Рәсәй вертолеттары» асыҡ акционерҙар йәмғиәте Рәсәй вертолеттар эшләү холдингына ҡараған эре сәнәғәт компанияһы.\nБөгөнгө көндә «КүмАПП» асыҡ акционерҙар йәмғиәте Камов исемендәге конструкторлыҡ бюроһының граждан һәм хәрби корабль вертолеттарын сериялы сығарыу, предприятие менән етештерелгән техниканы капиталь ремонтлау, гарантиялы һәм сервис хеҙмәтләндереүе менән шөғөлләнә. Шулай уҡ предприятиела эксплуатациялаусы ойошмаларҙың осоусыларын һәм ерҙәге хеҙмәтләндереү составтарын уҡытыу ойошторолған.\nБөгөн предприятиела 4500 хеҙмәткәр эшләй. Завод Күмертау бюджетының табыш өлөшөнөң 30 процентын формалаштыра – түләүҙәр күләме 150 млн һум тәшкил итә. Предприятие теүәл бер йылға заказдар менән тәьмин ителгән. Уртаса айлыҡ эш хаҡы – 14 мең һум самаһы. Рөстәм Хәмитов предприятие хеҙмәткәрҙәре менән аралашып, эш хаҡының ваҡытында бирелеүе менән ҡыҙыҡһынды һәм һорауына ыңғай яуап алды.\nШул уҡ мәлдә «КүмАПП» асыҡ акционерҙар йәмғиәтенең проблемалары ла бар. Мәҫәлән, предприятиены эш менән тәьмин итеү мәсьәләһе ҡала етәкселеге компетенцияһында түгел. Күп осраҡта ул продукцияһының илебеҙҙән ситтә талап ителеү-ителмәүенән тора. Вертолеттар эшләүгә контракттарҙың күбеһе сит ил валютаһында төҙөлә, ә доллар курсының тотороҡло булмауы предприятиеның зыянға эшләүенә килтерә. Шулай уҡ «КүмАПП» асыҡ акционерҙар йәмғиәте технология паркын яңыртыуға мохтаж.\nШулай ҙа компания производствоһын яңыртырға ниәтләй. Атап әйткәндә, етештереү ҡеүәттәрен модернизациялауға өҫтәмә финас средстволар бүлеүҙе күҙ уңында тотҡан «2020 йылға тиклем оборона-сәнәғәт комплексы предприятиеларын модернизациялау» федераль маҡсатлы программаһында ҡатнашыу мөмкинлеге бар. Бынан тыш, энергияны һаҡсыл файҙаланыусы технологиялар индереү һәм уның һөҙөмтәһендә алынған изделиелар производствоһын республика предприятиеларында урынлаштырыу планлаштырыла.\nРөстәм Хәмитов осош майҙаны һәм Ка-226 вертолеттарын йыйыу цехтары менән танышты. Бөгөнгө көнгә ҡарата предприятие 30 вертолет сығарған. Президент машинаның кабинаһына инеп, вертолет агрегаттары быуындарының нисек монтажланыуын баһаланы.


Йылылыҡ өсөн түләүҙә үҙгәрештәр көтөлә - Bash.News\nЙылылыҡ өсөн түләүҙә үҙгәрештәр көтөлә\nЙылылыҡ өсөн түләүҙә үҙгәрештәр көтөлә https://bash.news/news/106792_jylyly_sn_tl_greshtr_ktl\nЙылылыҡ өсөн яңыса түләү күп ҡатлы йорттарҙа урынлаштырылған иҫәп приборы күрһәткесе буйынса башҡарыласаҡ.\nБындай иҫәп ҡоролмалары йорт подвалдарында ҡуйылған. Ай һайын тотонолған йылылыҡ күләме иҫәпләнеп һәр фатирға бүленәсәк. Сумма торлаҡтың күпме квадрат метр тәшкил итеүенә лә бәйле буласаҡ. Быға тиклем билдәле норматив буйынса түләүҙәр алып барылһа, сарыф ителгән йылылыҡ өсөн факт буйынса иҫәпләшеү ғәҙелерәк тип һанала.\nТик прибор күрһәткесен үҙ күҙе менән күрмәгән фатир хужалары квитанцияла килгән сумманың дөрөҫлөгөн дәлилләү талап итә. Был һорау менән ҡалала йәшәүселәр Башҡортостан башлығы ҡарамағындағы кеше хоҡуҡтары буйынса советҡа мөрәжәғәт иткән.\nВадим Беляков, Башҡортостан Башлығы ҡарамағындағы кеше хоҡуҡтары буйынса совет рәйесе урынбаҫары: “Халыҡ квитанцияла күрһәтелгән сумманың дөрөҫ иҫәпләнгәнен белергә теләй. Сөнки уны тикшереү ҡатмарлы. Беҙ кәңәшмәлә ошо һорауҙы күтәрҙек. Аныҡ ҡына яуап булманы. Проблема бар, уны сисергә кәрәклеген тармаҡ белгестәре инҡар итмәй”.\nТорлаҡ- коммуналь хужалыҡта килеп тыуған мәсьәлә буйынса кәңәшмәлә ҡатнашыусылар бер фекергә килмәне. Дөйөм иҫәп приборы күрһәткесен квитанцияла яҙыу варианты ҡаралды. Нисек кенә булмаһын, республика йылылыҡ буйынса түләүҙә яңы системаға күсте. Күп ҡатлы йорттарҙа йәшәүселәр хәҙер йылылыҡ энергияһы өсөн эллекке кеүек йыл әйләнәһенә түгел, ә һигеҙ ай өсөн түләйәсәк. Фатир хужалары ул хаҡтың элеккегә ҡарағанда артығыраҡ булыуын күрәсәк.\nМарат Шәңгәрәев, Башҡортостандың торлаҡ-коммуналь хужалыҡ министры урынбаҫары: “Халыҡ квитанцияла йылылыҡ өсөн күрһәтелгән хаҡтың дөрөҫ булыуына, һәм ресурс менән тәьмин итеүсе идарасы ойошмаларға ышана алырмы? Ҡаланы йылылыҡ менән тәьмин итеүсе компаниялар вәкилдәре менән һөйләштек. Улар үҙ сиратында фатир хужалары мөрәжәғәте буйынса тейешле мәғлүмәтте күрһәтеп барырға әҙер. Күрһәткестәр уларҙа электрон вариантта ла була”.\nӨфөлә «Асыҡ диалог» акцияһы үтте\n21:41, 16 окт\nРадий Хәбиров ҡушыуы буйынса, 400-гә яҡын алданған өлөшсөгә фатир тапшырыласаҡ\n22:17, 09 окт\nБашҡортостанда торлаҡ төҙөлөшөндә алданыусылар проблемаһы хәл ителә\n12:07, 09 окт


Республикала ял көндәрендә 400 эскән водитель тотолған // Йәмғиәт | новости башинформ.рф\nРеспубликала ял көндәрендә 400 эскән водитель тотолған\n11:59, 20 марта 2012 Йәмғиәт\nРеспублика автоинспекцияһында уҙған ял көндәрендә үткәрелгән профилактик сараларға йомғаҡ яһалды. Акция дауамында 12,5 меңдән ашыу һәр төрлө ҡағиҙә боҙоу осрағы асыҡланған. Күп водителдәр элеккесә хәүефһеҙлек ҡайыштарын һанға һуҡмай, ҡыҙыл утҡа үтеү осраҡтары ла күп. Ҡағиҙәне тупаҫ боҙоу осраҡтары, мәҫәлән, ҡаршы юл һыҙатына сығыу, ярамаған урында алда барған машиналарҙы уҙыу осраҡтары асыҡланған. Статистика буйынса, былар иң йыш осраған юл-транспорт һәләкәтенә килтергән сәбәптәрҙең береһе. Бынан тыш, ике ял көнөндә автоинспекторҙар алкоголь ҡулланған 400 водителде ҡулға алған.\n2012 йыл башынан алып автоаварияларҙа 66 кеше һәләк булған, 800-ҙән ашыуы төрлө йәрәхәттәр алған, тип хәбәр иттеләр БР буйынса Эске эштәр министрлығында.\nТеги: профилактика, юл-транспорт ваҡиғаһы


Башҡортостан удмурттары делегацияһы Ижевскиҙа йәштәр конференцияһында ҡатнашты // Йәмғиәт | новости башинформ.рф\nБашҡортостан удмурттары делегацияһы Ижевскиҙа йәштәр конференцияһында ҡатнашты\n10:41, 12 апреля 2011 Йәмғиәт\nИжевскиҙа «Тәрбиә, мәғариф, мәҙәниәт, һөнәри эшмәкәрлек һәм ял өлкәһендә удмурт йәштәренең этноменталлеге» конференцияһы үтте. Ойоштороусыһы – Кама буйы удмурттары йәмғиәте. Форумда Удмуртия, Татарстан, Мари Иле, Свердловск һәм Киров өлкәләре вәкилдәре ҡатнашты. Башҡортостандан Балтас, Борай, Ҡалтасы, Тәтешле һәм Яңауыл райондары уҡытыусылары – удмурттар делегацияһы ҡатнашты.\nТәтешле вәкилдәре «Усточикар» («Оҫталар ҡалаһы») лагерында балалар ялын ойоштороу хаҡында һөйләне, унда балалар халыҡ кәсептәрен, милли фольклорҙы, журналистика һәм мәғлүмәт технологияларын өйрәнә.\n«Яңы Тәтешле» удмурт тәрихи-мәҙәни үҙәге мөдире Антонида Шәйбәкова әйтеүенсә, Башҡортостан конференцияла яҡшы яҡтан күрһәтелгән. Форумда ҡатнашыусылар осрашыуҙан ҡәнәғәт ҡалған.\nКонференция сиктәрендә төрлө йүнәлештәр буйынса мастер-кластар ҙа үткәрелгән.\nТеги: милли сәйәсәт, йәштәр, конференциялар


Йәшлек иленә сәйәхәт | Министерство сельского хозяйства Республики Башкортостан\n» Йәшлек иленә сәйәхәт\nЙәшлек иленә сәйәхәт\nҒүмер... Аҡҡан һыу шикелле... Уның башланыуына нимә сәбәпсе булған да ахырын кем белә? Елдең тыны, йылғаларҙың урғылып сыҡҡан инеше бар. Ә ғүмер үлсәмдәрен самалау кем ҡулында? Һәр кемдең тормошо, яҙмышы, уйлап ҡарағанда, яҙылмаған, тимәк уҡылмаған китап булып ҡала килә. Тик кеше ғүмере шундай ҡатмарлы, ул китаптарға ғына һыймай...\nОшолай мәрәкә башланып китте беҙҙең әңгәмә бөгөнгө геройҙар менән. Мин уларҙан түгел, ә улар икәүләшеп минән хәл-әхүәл, донъя ығы-зығыһын һораша башланылар. Былай булмай, тиҙ генә йүгәнде үҙ ҡулыма алып: «Йә, ниҙән башлайбыҙ?» – тим.\nБашҡорт Үргене ауылында йәшәүсе Фирҙәүес Вафа ҡыҙы менән Йәғәфәр Таһир улы Аҡъюловтар: «Балаларҙан!» – тине.\nУлар 6 балаға ғүмер бүләк итә. Икәүһе ысын донъяла, ҡалғандары шөкөр иҫән-һау, ҡайғыларын бирмәһен тип теләй ата менән әсә. Бала 50 йәште үтһә лә, бала булып ҡала. Улар 1951 йылда ғаилә ҡора, быйыл бергә йәшәүҙәренә 69 йыл. Йәғәфәр олатай шаяртып, 70 тип яҙ ҙа ҡуй, ти. Оҙон ғүмер юлы үткән кешеләрҙең тәүге танышыу, ғаилә ҡорған мәлдәре менән ҡыҙыҡһынам.\n– Бер ауыҙ һүҙ һөйләшмәгән кешегә кейәүгә сыҡтым, – ти Фирҙәүес инәй йылмайып. Бер аҙна бергә эшләйҙәр. Йәғәфәр олатай тракторҙа йөрөй, ер һөргән ваҡытта ҡатын-ҡыҙ төрәнгә ултырып, тыйлыҡҡан үләндәрҙе төшөрөп йөрөргә тейеш. Олатайға ярҙамсы кәрәк була. Ул ваҡытта Ғәрифйән Әбдрәхимов эшкә әйтеүсе була. Йәғәфәр олатайҙың үтенесе буйынса, фәҡәт Фирҙәүес инәйҙе эшкә саҡырып сығара. Ул замандың законы ҡаты була, әйткән эшкә сыҡмай ҡалыу ярамаған. Әсәһе лә, ҡыҙым сығаһың инде, башҡа әмәл юҡ, тигәс илай-илай сыға. Бер аҙна эшләгәс, әмәлгә баҡҡандай, Ташйырын эргәһендәге баҫыуҙа төрәндең тәгәрмәсе төшөп ҡала, быҫҡаҡлап ямғыр яуа. Алай-былай иткәнсе эңер төнгә әйләнә. Шулай Фирҙәүес инәй тракторҙың кабинаһында, Йәғәфәр олатай тракторҙың ышығында таң ҡаршылай. Инәй таң һыҙыла башлағас, ҡайтыу яғына йүгерә. Әле лә хайран ҡала, иртә таң менән ҡурҡа-ҡурҡа ҡайтып барһа, Сәләх ағай һыбай килә ята, ти. Уның нишәп йөрөүен белешә лә, һине кашауар итеп яҙғандар, тип һөйөнөслө хәбәрен әйтеп китә. Шатлығының иге-сиге булмай, көс еткеһеҙ төрән эшенән ҡотола. Шунан ул Кананикольскиҙың аръяғында урынлашҡан Шанскиға аш бешереүсе булып китә. Тандыр кеүек бер нимәгә утын яғып, сөсө икмәген дә, ашын да бешерә. 15-16-шар йәйем туҡмас йәйеп ҡырҡа торғайным, тип иҫләй. Шул арала Йәғәфәр олатайҙы күҙәтәм, йәнәһе, нисек ебәрҙең, тип. Минең нимә һорарҙы аңлап, Басира апайыма әйтеп ебәрҙем, ул аңдып, ҡарап йөрөнө, тип серҙе систе. Әллә нишәп Аҙнабаева Мәрйәм апай көсләп димләнесе, тип бөгөн килеп аптырай Фирҙәүес инәй. Ныҡытып торғас димләй инде, тип икенсе серҙе систе олатай.\n1951 йылда ғаилә ҡороп, Ғүмәр исемле улдары тыуып, 5 айлыҡ булғас, Йәғәфәр олатайҙы армияға алалар. 5 йыл хеҙмәт итә. Тәүҙә Октябрьский ҡалаһында 6 ай шоферға уҡый, шунан 4 йыл водитель булып хеҙмәт итә, командирын йөрөтә. Армиянан ҡайтҡас та водитель булып эшләй, олоғайғас, мәктәптә «кочегарка»ла эшләп хаҡлы ялға сыға. Фирҙәүес инәй ҙә телгә килә, һыйыр ғына һауманым, шунан башҡа эшләмәгән эш ҡалманы инде, ти. Хаҡлы ялға балалар баҡсаһында эшләп сыға.\nСабатаһын да кейҙек, аламаһын да күрҙек, үләнен дә ашаныҡ, әле лә андыҙ тамырын эсеүҙән туҡтамайбыҙ, тип ғүмерле булыуҙың серен әйтә улар. Асыҡҡан саҡтары ла иҫләнде, тик асыҡтым тип емерә ашап ултырмағандар, әҙәп һаҡлап сама белгәндәр. Ул ваҡытта кеше ас булһа ла, үҙен ас тип иҫәпләмәгән, сөнки рухлы булған. Күрше-күлән татыу булған, юҡҡамы ни, ут күршеләр тигәндәр. Күршеләре Ҡолдәүләтова Хәтирә еңгәйҙәрен дә йылы итеп иҫкә алдылар.\n«Самауыр шыжлап ултырһын,\nКилен көлөп ултырһын...» – тип һамаҡлап инә торғайны тип. Бигерәк сос булды, алыш-бирешкә, йомошҡа яҡшы булыуын, иң беренселәрҙән ут тоҡандырыуын, башҡалар осҡон алырға уға йөрөүҙәрен һәм башҡа хәтирәләрҙе бер-нисә көн ултырып тыңлаһаң да бөтөрлөк түгел.\nҒүмер йомғаҡтары аҡҡан һыу кеүек әкрен генә һүтелде лә һүтелде. Һыу ҙа гел генә тыныс аҡмай... Уның ярҙарына һыймай ташҡан саҡтары ла, сылтыр-сылтыр ғына килеп йырлап торған мәлдәре лә, төрлө сағы була... Кеше яҙмыштары ла шуға тиң. Тик, тормош ниндәй генә һынауҙарын ҡуймаһын, Фирҙәүес инәй менән Йәғәфәр олатай уны ярҙарынан сығарып ебәрмәгән. Бер-береһенә йән өрөп, бер-береһен ҡурсалап, әле лә мөхөббөтле күҙҙәре менән бер-береһенә ҡарашып, тормоштан йәм табып йәшәп яталар. Инәй төрлө-төрлө бәлештәр бешерһә, олатай минең атым бар әле, тип маһая. Тимәк, башта ҡуйылған һорауға яуап – ғүмер үлсәмдәре үҙебеҙҙең ҡулда түгелме ни?!


Төбәктә йәш яҙыусылар танылыу яулай ала // Мәҙәниәт | новости башинформ.рф\nТөбәктә йәш яҙыусылар танылыу яулай ала\n17:39, 24 июля 2015 Мәҙәниәт\n1 августа Зәйнәб Биишева исемендәге Башҡортостан «Китап» нәшриәтендә «Яңы офоҡтар» тип исемләнгән әҙәби конкурста ҡатнашыуға эштәр ҡабул ителә башлай.\nКонкурсҡа хәҙерге заман йәмғиәтендә йәш быуындың тормошо хаҡында әҫәрҙәр ҡабул ителә. Унда 45 йәшкә тиклемге авторҙар ҡатнаша ала. Эштәрҙе 1 октябргә ҡәҙәр ебәрергә кәрәк. Бәйгегә декабрҙә йомғаҡ яһаласаҡ. Еңеүселәргә I, II, III урындар һәм лауреат дипломдары, 70, 50, 30 мең һум күләмендәге премиялар тапшырыласаҡ. Проект республика Башлығы гранты иҫәбенә тормошҡа ашырыла.\nКонкурс тураһында положение «Китап» нәшриәтенең рәсми сайтында баҫылған. Әҫәрҙәрҙе «бәйгегә» тигән билдә менән Өфө ҡалаһы, Октябрь проспекты, 2 адресы буйынса ебәрергә. Белешмә өсөн телефон: (347) 223-88-38.


Штраф кем өсөн? | ГТРК «Башкортостан» — Новости Уфы и РБ\nТөбәктә йөк машиналары урамдарҙы бысратҡан өсөн штраф һалынасаҡ. Башҡортостан кодексына индереләсәк үҙгәрештәрҙе тикшергәндә Дәүләт Йыйылышы-Ҡоролтай депутаттары ошо мәсьәләгә лә туҡталасаҡ.\nШтраф кимәле граждандар өсөн 500-ҙән алып мең һумға тиклем буласаҡ. Ә етәкселәр өсөн ул дүрт меңдән алып ете меңгә тиклем иҫәпләнә. Юридик шәхестәр өсөн 20-25 мең һумды тәшкил итәсәк.\nШулай уҡ урам, тротуар һәм башҡа биләмәләрҙе һыу баҫыуҙа ғәйепле булыусыларҙы ла административ яза көтә. Йорт янында мәғлүмәт стендтарының булмауы, балалар һәм спорт майҙандарының талаптарға яуап бирмәүе лә яуаплылыҡҡа тарттырыу мөмкинлеген бирә.


13 февраль — Башҡорт Википедияһы\n13 февраль — григориан стиле буйынса йылдың 44-се көнө. Йыл аҙағына тиклем 321 көн ҡала (кәбисә йылында 322).\n13 февраль Викимилектә\nБМО: Бөтә донъя радио көнө.\nЕр: Никах көнө (февралдең икенсе йәкшәмбеһе).\nИнтернеттағы дуҫтар көнө.\nҮҙ-үҙеңә һөйөү көнө.\nКинокамераның тыуған көнө.\nАҠШ: Хеҙмәткәрҙәрҙең хоҡуҡи мәғлүмәтлелек көнө.\nЯҡын дуҫ көнө.\nМьянма: Балалар көнө.\nНорвегия: Әсә көнө.\nРәсәй: «Рәсәй саңғыһы» ярыштары.\nҠышҡы спорт төрҙәре көнө.\nҺиндостан: Үбешеүҙәр көнө.\nСаха Республикаһы: Туған тел һәм яҙма көнө.\nРәсәй: Аэрофлот көнө (февралдең икенсе йәкшәмбеһе).\n1241: Монголдарҙың Польшаға баҫып инеүе: Турск янындағы алышта Байдар етәкселегендәге монгол отряды Краков воеводаһы Владимирҙың ополчениеһын ҡыйрата.\n1503: Барлетталағы рыцарҙар турниры: Шарль де ла Мотте етәкселегендәге ун өс французға ҡаршы Этторе Фьерамоска етәкселегендә ун өс итальян ҡаршы сыға. Аяуһыҙ алышта итальяндар еңеп сыға. Наполи короллеге француздарҙан азат ителә, Неаполдә тәхеткә испан короле Фердинанд Католик ултыра, ә уның үлеменән һуң тәхет Габсбургтарға ҡала. Этторе Фьерамоска хөрмәтенә һәйкәл ҡуйыла.\n1511: Тевтон ордены рыцарҙары үҙенең бөйөк магистры итеп Альбрехт Бранденбург-Ансбах фон Гогенцоллернды һайлай. Ул ордендың һуңғы бөйөк магистры һәм Пруссияның беренсе герцогы була.\n1575: Реймс соборында Польша короле һәм Литва бөйөк кенәзе Генрих III Франция тәхетенә ултыртыла.\n1633: Галилео Галилей Рим ҡалаһына инквизиция судына килә.\n1706: Бөйөк Новгородта ағалы-энеле Софроний һәм Иоанникий Лихудтар грек-славян мәктәбен аса, ул Славян-грек-латин академияһынан һуң Рәсәйҙә икенсе юғары уҡыу йорто була.\n1720 — Пётр I бойороғо буйынса Баш магистрат — Рәсәй империяһының бюрократик учреждениеһы асыла.\n1772 — Франция диңгеҙсеһе Ив Жозеф де Кергелен яңы архипелаг аса.\n1842 — Николай I Санкт-Петербург — Мәскәү тимер юлын төҙөү тураһындағы ҡарарға ҡул ҡуя.\n1848 — Фёдор Иванович Тютчев сит ил эштәре министрлығының өлкән цензоры итеп тәғәйенләнә. Был вазифала хеҙмәт иткәндә, Коммунистар фирҡәһе манифесын рус телендә таратырға рөхсәт итмәй. Уның әйтеүенсә, «кемгә кәрәк, ул нимессә лә уҡыр».\n1849 — Дунай кенәзлектәрендә инҡилап: Трансильваниялағы румын православие сиркәүе митрополиты Андрей Шагуна етәкселегендәге делегация император Франц Иосиф Беренсегә Трансильвания, Банат һәм Буковиналағы румын халҡы исеменән петиция тапшыра (тәүге тапҡыр рәсми рәүештә «румын халҡы» атамаһы ҡулланыла).\n1858 — Африканы өйрәнеүсе инглиз ғалимдары Ричард Бертон һәм Джон Спик Нилдың һыу башын эҙләгәндә Үҙәк Африканың көнсығыш өлөшөндә Танганьика күлен аса.\n1859 — Мәскәүҙә тәүге ҡыҙҙар гимназияһы асыла.\n1861 — Генерал Чальдини етәкселегендәге Пьемонт ғәскәре ҡамауҙан һуң Гаэта ҡәлғәһен ала, унда Капуя ҡалаһы бирелгәндән һуң Наполи короле Франциск II йәшенгән була. Ике Сицилия короллеге юҡҡа сыға.\n1867 — Венаның «Диана» музыка залында Иоганн Штраустың «Гүзәл зәңгәр Дунайҙа» вальсы тәүге тапҡыр башҡарыла. Ул ниндәйҙер кимәлдә Австрияның рәсми булмаған гимны булып тора һәм йола буйынса Вена филармония оркестрының яңы йыл концертында бисҡа башҡарыла.\n1870 — Санкт-Петербургта Финляндия вокзалы һәм Выборг ҡалаһына тиклем тимер юлдың тәүге өлөшө асыла.\n1886 — Рәсәйгә Пәнжекәнт районы ҡушыла.\n1895 — Француз уйлап табыусылары Люмьерҙар кинематограф аппаратына патент ала.\n1901 — Мәскәү художество театрында А. П. Чеховтың «Өс ҡәрендәш» пьесаһының премьераһы була.\n1902 — Шәмәхәләге ер тетрәүҙә өс меңдән ашыу кешенең ғүмере өҙөлә.\n1916 — Буласаҡ Чехословакияның күренекле сәйәсмәндәре — чехтар Томаш Масарик һәм Эдвард Бенеш һәм словак Милан Штефаник Парижда Чехословак милли иттифағын булдыра.\n1917 — Парижда легендар шымсы Мата Хари ҡулға алына.\n1918 — Ырымбурҙа Мосолман губерна хәрби-революцион комитеты ойошторола.\n1919 — Совет-поляк һуғышы: капитан Меницкий етәкселегендәге поляк һалдаттары отряды Береза-Картузская ҡалаһы янында совет ғәскәрҙәренә һөжүм итә. Береза-Картузская өсөн алыш совет-поляк һуғышының тәүге хәрби бәрелеше һанала.\nГерман империяһының милли йыйылышы Веймар Республикаһының 1-се премьер-министры (канцлеры) итеп Филипп Шейдеманды һайлай.\n1920 — Версаль килешеүенә һәм Милләттәр лигаһы мандаты менән Франция Мемельландта (Клайпеда крайында) тулы хакимлыҡты ҡабул итә.\n1922 — Литваның министрҙар кабинеты «ваҡытлыса баш ҡала» Каунаста Литва университетын асыу тураһында ҡарар ҡабул итә.\n1924 — РСФСР составында Көньяҡ-Көнсығыш өлкә барлыҡҡа килә, әле — Ставрополь крайы.\n1925 — Тунгус ихтилалы: эвенк отрядтары совет ғәскәрҙәренә Оймяконға үтергә бирмәй.\nСССР-ҙа Ҙур совет энциклопедияһының тәүге баҫмаһын сығарыу өсөн «Совет энциклопедияһы» акционерҙар йәмғиәте булдырыла.\n1931 — СССР Революцион хәрби советы Ф. В. Токарев системаһы пистолеттарын бер мең дана етештерергә бойороҡ бирә. Ошонан алып ул ҡоралланыуға инә, бөтә донъяға ТТ (Тула, Токарев) булараҡ таныла.\n1934 — «Челюскин» пароходы боҙҙар менән иҙелә һәм Төньяҡ боҙло океанда һыу аҫтына китә.\n1943 — совет яугир-альпинистары Эльбрусҡа менә, унан фашист байраҡтарын алып ташлай, СССР байраҡтарын ҡуя.\n1945 — Будапешт операцияһы: 2-се Украин фронты ғәскәрҙәре 3-сө Украин фронты ғәскәрҙәре булышлығында Будапешты ала.\nИкенсе донъя һуғышы: инглиз-АҠШ авиацияһы Дрезденды көслө утҡа тота башлай.\n1946 — Америка хәрбиҙәре тәүге һанлы компьютер эшләүҙәре тураһында хәбәр итәләр. Уға 160 киловатт энергия кәрәк була, уның 17 468 лампаһы, 70 000 меңләп резисторы, 10 000 конденсаторы, 1500 релеһы һәм 6 меңләп ҡул күсергесе була.\n1948 — Германияла «Кёльн» футбол клубы барлыҡҡа килә.\n1956 — «Мирный» совет поляр станцияһы эшләй башлай.\n1960 — Сахараның Танезфрут сүлендәге Регган оазисында француздар үҙҙәренең тәүге атом ҡоралын һынай.\n1962 — Генрих Харрер етәкселегендәге дүрт австриялы альпинист Океанияның иң бейек нөктәһе Джаяға күтәрелә.\n1963 — Ленинградта әрәмтамаҡлыҡта ғәйепләнеп шағир Иосиф Бродский ҡулға алына.\n1972 — Японияның Саппоро ҡалаһында XI Ҡышҡы Олимпия уйындары тамамлана.\n1974 — СССР Юғары Советы Президиумы ҡарары менән яҙыусы А. И. Солженицын гражданлыҡтан мәхрүм ителә һәм илдән ҡыуып сығарыла.\n1975 — Төньяҡ Кипр Төрөк Республикаһы иғлан ителә.\n1976 — Нигерия президенты Мортала Мөхәммәт иртән машинаһында эшкә китеп барғанда атып үлтерелә.\n1980 — Лэйк-Плэсид ҡалаһында XIII Ҡышҡы Олимпия уйындары асыла.\n1984 — Константин Черненко КПСС Үҙәк Комитетының Генераль секретары итеп һайлана.\n1988 — Калгариҙа XV Ҡышҡы Олимпия уйындары асыла.\n1996 — Непал коммунистар фирҡәһе илдә король хакимлығына көрәш башлай.\n2007 — D-Wave компанияһы (Канада) квант компьютеры өлгөһөн булдырыу тураһында белдерә.\nКрасичков-Терновский Игорь Фёдорович (1935—8.03.2012), ғалим-математик. 1973 йылдан СССР Фәндәр Академияһы Башҡортостан филиалының Физика һәм математика бүлегенең өлкән ғилми хеҙмәткәре, бер үк ваҡытта 1976—1981 йылдарҙа Өфө авиация институтының ғәмәли математика һәм ышаныслылыҡ теорияһы кафедраһы мөдире; 1987 йылдан Математика институтының төп, 1994 йылдан — баш ғилми хеҙмәткәре. Башҡортостан Республикаһы Фәндәр академияһының мөхбир ағзаһы (1993), физика-математика фәндәре докторы (1975), профессор (1981).\nГәрәев Алик Әмирхан улы (1970), хоккейсы, тренер. Нефтекама ҡалаһының «Торос» хоккей клубы тренеры. Шайбалы хоккей буйынса спорт мастеры (1990), Рәсәйҙең атҡаҙанған тренеры. Сығышы менән Өфө ҡалаһынан. Хоккей тренеры Владимир Быковтың кейәүе.\nРафаэль Аҙнағолов (1941—23.01.2015), тел белгесе, педагог-методист. 1972 йылдан СССР Фәндәр академияһы Башҡортостан филиалының Тарих, тел һәм әҙәбиәт институты, 1978 йылдан — Милли мәғариф проблемалары институтының Башҡортостан филиалы хеҙмәткәре, 2004 йылдан — Башҡорт дәүләт университеты уҡытыусыһы. 2005 йылдан Башҡортостан Республикаһы Яҙыусылар союзы ағзаһы. Филология фәндәре кандидаты, педагогия фәндәре докторы (2004), профессор (2009). Башҡортостан Республикаһының атҡаҙанған халыҡ мәғарифы хеҙмәткәре (1998).\nБигнов Рәмил Имамәғзәм улы (1956) — сәйәсмән, хужалыҡ хеҙмәткәре, эшҡыуар, йәмәғәт эшмәкәре. РСФСР-ҙың Юғары Советы халыҡ депутаты (1990—1993), Рәсәй Федерацияһы Дәүләт думаһының икенсе саҡырылыш депутаты (1996—1999). Сығышы менән Саҡмағош районының Үрге Аташ ауылынан.\nҠотошов Салауат Шәйхелислам улы (1976), юрист, дәүләт һәм хужалыҡ эшмәкәре. Рәсәй граждандар авиацияһы топ-менеджеры, илдең аэропорт һәм аэродромдар селтәре үҫеше инициаторы. 2008—2011 йылдарҙа «Өфө» халыҡ-ара аэропортының, 2014 йылдан «Калуга» халыҡ-ара аэропортының генераль директоры. Башҡортостан Республикаһының атҡаҙанған юрисы (2010), II дәрәжә «Ватан алдындағы ҡаҙаныштары өсөн» ордены кавалеры (2019).\nЖухин Виктор Александрович (1902—1.04.1965), ғалим-патологоанатом, йәмәғәтсе. 1940—1965 йылдарҙа Башҡорт дәүләт медицина институтының патологик анатомия кафедраһы мөдире. 1954—1965 йылдарҙа Башҡортостан патологоанатомдары һәм суд медиктары ғилми йәмғиәте рәйесе. Медицина фәндәре докторы (1942), профессор (1942). Башҡорт АССР-ының атҡаҙанған фән эшмәкәре (1949), Хеҙмәт Ҡыҙыл Байраҡ ордены кавалеры (1954). Сығышы менән хәҙерге Тула өлкәһенең Узловая ҡалаһынан.\nВолкова Лидия Михайловна (1947—25.01.2011), педагог. 1967 йылдан Салауат ҡалаһы мәктәптәре уҡытыусыһы, шул иҫәптән 1990—2011 йылдарҙа 21-се мәктәптең директор урынбаҫары. Башҡорт АССР-ының атҡаҙанған уҡытыусыһы (1978). Сығышы менән хәҙерге Ҡаҙағстандың Бер-Чогур ҡасабаһынан.\nШулепова Галина Романовна (1947), сәнғәт өлкәһе ветераны. 1983 йылдан Стәрлетамаҡ рус дәүләт драма театры актёры. Башҡортостан Республикаһының атҡаҙанған артисы.\nБеляев Николай Ильич (1903—28.10.1966), СССР-ҙың хужалыҡ, партия һәм дәүләт эшмәкәре. 1952—1961 йылдарҙа КПСС Үҙәк Комитеты, 1952—1960 йылдарҙа — КПСС Үҙәк Комитеты Президиумы ағзаһы. 1955—1958 йылдарҙа КПСС Үҙәк Комитеты секретары, 1957—1960 йылдарҙа Ҡаҙағстан Коммунистар партияһы Үҙәк Комитетының беренсе секретары. Сығышы менән хәҙерге Башҡортостан Республикаһының Ҡалтасы районы Күтәрем ауылынан.\nФәхретдинов Әнүәр Нуретдин улы (1928—2.04.1987), бейеүсе, балетмейстер, педагог. РСФСР-ҙың атҡаҙанған (1969), Башҡорт АССР-ының халыҡ (1959) артисы.\nБайғотлин Зиннур Ғатаулла улы (1938), Баймаҡ машиналар эшләү заводының ҡорос иретеүсе. Башҡорт АССР-ының атҡаҙанған металлургы, 2-се һәм 3-сө дәрәжә Хеҙмәт Даны ордендары кавалеры. Сығышы менән хәҙерге Башҡортостан Республикаһының Баймаҡ ҡалаһынан.\nЮрий Андрианов (1953—21.08.2007), журналист, яҙыусы, шағир һәм тәржемәсе, «Бельские просторы» журналының беренсе баш мөхәррире, Башҡортостан Республикаһының атҡаҙанған мәҙәниәт хеҙмәткәре (2001).\nӘхмәтова Роза Сәмиғулла ҡыҙы (1924—16.01.2009), инженер-технолог. Техник фәндәре кандидаты (1967). Башҡорт АССР-ының атҡаҙанған фән һәм техника эшмәкәре (1981), Хеҙмәт Ҡыҙыл Байраҡ ордены кавалеры (1971).\nСуфия Ҡорбанғәлиева (1949), башҡорт театр актёры, юғары мәктәп уҡытыусыһы. Рәсәй Федерацияһының атҡаҙанған (2000), Башҡорт АССР-ының халыҡ (1990) артисы.\nФомин Вадим Александрович (1949), спортсы. Иҡтисад фәндәре кандидаты (1985). Өфө нефть институты спорт клубы тәрбиәләнеүсеһе (тренеры М. А. Зәйнетдинов). Саңғы ярышы буйынса СССР‑ҙың спорт мастеры (1981). Башҡортостан Республикаһының күренекле спортсыһы (1995). Сығышы менән Дондағы Ростов ҡалаһынан.\nРөстәм Ҡудашев (1954), аккомпаниатор-концертмейстер. Башҡортостан Республикаһының халыҡ артисы (1999).\nРиф Әхмәҙиев (1954), ғалим-әҙәбиәт белгесе, юғары мәктәп уҡытыусыһы, шағир. 2013—2018 йылдарҙа Башҡорт дәүләт университетының башҡорт филологияһы һәм журналистика факультеты деканы. Филология фәндәре докторы (2004), профессор (2010). Башҡортостан Республикаһының атҡаҙанған мәҙәниәт хеҙмәткәре (1997).\nБайбулатов Валерий Тимиргалиевич (1959), ауыл хужалығы һәм йәмәғәт эшмәкәре, педагог, Мишкә агросәнәғәт колледжы директоры. 2008—2016 йылдарҙа Бөтә мари Советы — Мер Канашта Башҡортостан Республикаһынан Совет рәйесе урынбаҫары һәм президиум ағзаһы. 1982 йылдан Мишкә район Советы депутаты, 2012—2014 йылдарҙа район Советы рәйесе. 2003-2016 йылдарҙа «Мишкә» республика мари тарихи-мәҙәни үҙәге мөдире, 2016 йылдан көнсығыш мариҙарҙың милли-мәҙәи автономияһы рәйесе. Рәсәй Федерацияһының почётлы башланғыс һөнәри белем биреү хеҙмәткәре (2006), Башҡортостан Республикаһының атҡаҙанған мәғариф (2009) һәм ауыл хужалығы (2013) хеҙмәткәре.\n13 февралдә тыуғандар\n1766: Томас Мальтус, Бөйөк Британия демографы, иҡтисадсыһы.\n1805: Петер Густав Лежён-Дирихле, Германия математигы.\n1883: Евгений Вахтангов, актёр һәм режиссёр, Мәскәүҙәге хәҙерге Вахтангов исемендәге Дәүләт академия драма театрына нигеҙ һалыусы һәм уның тәүге етәксеһе.\n1892: Семён Андреевич Новгородов, телсе, яҡут алфавитын төҙөүсе.\n1910: Уильям Брэдфорд Шокли, Америка физигы, транзистор уйлап сығарыусыларың береһе, физика буйынса 1956 йылғы Нобель премияһы лауреаты.\n1910: Лидия Смирнова, театр һәм кино актёры, СССР-ҙың халыҡ артисы (1974).\n1950: Питер Габриэл, Бөйөк Британия музыканты.\n1988: Евгений Гараничев, Рәсәй биатлонсыһы, 2014 йылғы Ҡышҡы Олимпия уйындарының бронза призёры.\nhttps://ba.wikipedia.org/w/index.php?title=13_февраль&oldid=1109933 ҡабул ителгән\nПоследний раз редактировалась 12 февраль 2022 в 07:42\nБыл бит һуңғы тапҡыр 07:42 12 февраль 2022 үҙгәртелгән.


Баймаҡ үҙәк китапханаһы коллективы «Йәшә, урман!» акцияһына ҡушылды. — Официальный сайт Районного муниципального бюджетного учреждения культуры "Баймакская межпоселенческая центральная библиотека" муниципального района Баймакский район Республики Башкортостан\nБаймаҡ үҙәк китапханаһы коллективы «Йәшә, урман!» акцияһына ҡушылды.\nМәғлүм булыуынса, Рәсәй Урман хужалығы йыл һайын «Йәшә, урман!» бөтә Рәсәй акцияһы иғлан итә. Быйыл ул етенсе йыл рәттән уҙғарыла. Сара барышында ағас ултыртыла, урман тематикаһына бәйле күргәҙмәләр ойошторола, биләмәләр сүп-сарҙан таҙартыла. Был акцияға Рәсәй Федерацияһының бөтә субъекттары ҡушыла. Тәбиғәтте һаҡлауға, үҫеп килеүсе быуынға экологик тәрбиә биреүҙе күҙ уңында тотҡан сарала баймаҡтар ҙа әүҙем ҡатнаша.\n🌱🌱🌱1 октябрь көнө Баймаҡ үҙәк китапхана хеҙмәткәрҙәре, китапхана эше ветерандары менән берлектә ҡаланың Салауат Юлаев исемендәге ял һәм мәҙәниәт паркында 20 төп ҡарағай ағастары ултыртты һәм ошо акцияға ҡушылып йәшел ҡәлғә- урманыбыҙҙы, йәшеллекте һаҡлауға үҙ өлөшөн индерҙе. Китапханасылар аллеяһы киләсәктә ҡала халҡын, ял итеүселәрҙең күҙен һөйөндөрөр, үҫкән ағастар үҙ күләгәләре аҫтына матур парҙарҙы һыйындырыр тип ышанабыҙ.🌲🌲🌲


«Әүәләйбеҙ Ҡар бабай»\n11 Ғинуар , 16:55\nҠар бабай яһарға яратаһығыҙмы, дуҫтар? Улайһа, был бәйгебеҙ тап һеҙҙең өсөн.\nТиҙҙән, йәғни, 18 ғинуарҙа Халыҡ-ара Ҡар бабайҙар көнө билдәләнә. Шул уңайҙан уҡыусыларыбыҙ араһында «Әүәләйбеҙ Ҡар бабай» исемле фото бәйге иғлан итәбеҙ. Шарттары бик ябай. Иң мөһиме, епшек ҡар ғына булһын! Ҡар бабай эшләп, уның менән фотоға төшөргә һәм гәзитебеҙҙең «Бәйләнештәр» социаль селтәрендәге төркөмөнә, йәғни, ошонда комментарий рәүешендә беркетергә кәрәк. Исем-шәрифегеҙҙе, ҡайҙан икәнегеҙҙе яҙырға онотмағыҙ. Бәйге 18 ғинуарға тиклем дауам итә. Иң матур Ҡар бабай хужаларына «Йәншишмә»нең Маҡтау ҡағыҙҙары ебәреләсәк һәм фотолары гәзитебеҙҙә баҫылып сығасаҡ.\nКүңелле бәйгенән ситтә ҡалмағыҙ, дуҫтар! Йәһәтерәк, Ҡар бабайҙарығыҙҙы әүәләп, ҡатнашырға ашығығыҙ!


Өфө – Рәсәйҙең ҙур ҡалалары араһында бюджет тәьмин ителеше буйынса унынсы урында // Иҡтисад | новости башинформ.рф\nӨфө – Рәсәйҙең ҙур ҡалалары араһында бюджет тәьмин ителеше буйынса унынсы урында\n15:08, 8 июля 2010 Иҡтисад\nРәсәйҙең, Мәскәү һәм Санкт-Петербургтан тыш, 15 ҙур ҡалаһында йән башына бюджет тәьмин ителеше һәм сығымдар рейтингы төҙөлдө.\nҠалаларҙың бюджет тәьмин ителешен һәм уларҙың үҫеш перспективаларын үҙ средстволары иҫәбенә баһаларға мөмкинлек биргән төбәктәрҙең һәм уларҙың баш ҡалаларының бюджеттары үтәлешен тыңлауҙар үткәрелде. Тыңлауҙар һөҙөмтәләре «Российская газета»ла баҫылып сыҡты.\nБашҡортостан баш ҡалаһы Өфөнөң был рейтингтағы күрһәткесе – йән башына иҫәптә 14,1 мең һум. Исемлектә беренсе урында – Красноярск (23,2 мең һум). Унан ҡала Өфөнән алда Пермь (20,3), Новосибирск һәм Дондағы Ростов (19,9), Краснодар (19,1), Екатеринбург (18,7), Ҡазан (16,5), Силәбе (16,1) һәм Түбәнге Новгород (15,8) килә. Өфөнән һуң рейтингта – Һарытау (13,4), Воронеж (13,1), Волгоград, Омск (12,7) һәм Һамар (11,8).\nРеаль иҫәпләп сығарыуҙа – инфляцияны иҫәпкә алып – бөтә бюджеттарҙың табыштары һәм сығымдары кәмене. Бөтә һанап кителгән ҡалаларҙа урындағы бюджеттың үҙ табыштарында физик шәхестәрҙең табыштарына һалым (НДФЛ) иң ҙур өлөштө биләй.\nТеги: рейтингылар, финанстар, бюджет


Ҡыҫҡаса... » Башҡортостан гәзите\n"Башҡортостан гәзите" » Иҡтисад » Ҡыҫҡаса...\nҠыҫҡаса... 13.02.2018 // Иҡтисад\nБылтыр Башҡортостан илдең автомобиль иң күп һатылған төбәктәре иҫәбенә инде: республикала 54,5 мең яңы машина һатып алғандар, был 2016 йыл менән сағыштырғанда 24,8 процентҡа күберәк.\n“Автостат” агентлығы мәғлүмәттәренә ҡарағанда, беҙҙең республика был күрһәткес буйынса Рәсәйҙә бишенсе урынды биләй – Мәскәү һәм Санкт-Петербург ҡалаларынан, Татарстандан һәм Краснодар крайынан ғына ҡалыша. Башҡортостанда иң популяр машина – “Лада”: үткән йыл ғинуарҙан алып ноябргә саҡлы уны 14 мең дана һатып алғандар. Күптән түгел “РБК-Өфө” яҙыуына ҡарағанда, Өфөләге иң күп һатылған модель – “Kia Rio”.\nИл буйынса алғанда, үткән йыл 1,46 миллион автомобиль һатылған. Был уҙған йылдағынан 16,3 процентҡа артығыраҡ.\nҮткән йылдың яҡынса йомғағына ҡарағанда, былтыр беҙҙең республикала 32,4 мең фатир файҙаланыуға тапшырылған. Уларҙың дөйөм майҙаны 2 460,4 мең квадрат метр тәшкил итә, йәғни был яңы майҙан Башҡортостандағы һәр кешегә 0,6 квадрат метр тура килә.\n“Башҡортостанстат” хәбәр итеүенсә, торлаҡ йорттар төҙөү буйынса беҙҙең республика 2013 йылдан алып Волга буйы федераль округында беренсе урынды ала һәм Рәсәй буйынса иң алдынғы ун төбәк иҫәбенә инә. Торлаҡтың өстән ике өлөшөн халыҡ үҙ аҡсаһына йәки кредит алып төҙөгән.\n“Күләгәләге иҡтисад”тың өлөшөн кәметеү, унда эшләгәндәрҙе рәсми мәшғүллеккә күсереү дауам итә. Һуңғы айҙа ғына ла Башҡортостанда 510 кеше үҙенең хеҙмәт урынын ойошманың кадрҙар бүлегендә яҙҙырҙы.\nРәсми теркәлмәй эшләү хатта ҡаҙна учреждениеларында ла осрай икән. Республиканың Хеҙмәт инспекцияһы хәбәр итеүенсә, Стәрлетамаҡ районы хакимиәтенең мәғариф бүлегендә, мәҫәлән, алты кеше хеҙмәт кенәгәһенә яҙҙырмай ғына эшләп йөрөгән. Былтыр беҙҙең төбәктә бөтәһе 33 мең кеше эш биреүсе менән хеҙмәт килешеүе төҙөнө. Был өлкәлә ҡануниәтте иң йыш боҙған тармаҡ – төҙөлөш ойошмалары.\nБөгөнгө иҡтисадта ҡыҙыҡ бер хәл күҙәтелә: күп кеше пенсияға сыҡҡас үҙ эшен аса икән. “Urban Group” эксперттары раҫлауынса, былтыр торлаҡ булмаған биналарҙы һатып алыусыларҙың күпселеге ошо йәштәге кешеләр булған.\nҺатып алыусылар күп булған урындарҙағы (метро, автобус туҡталыштары, вокзалдар, урам саттары) биналарҙың беренсе ҡаты иң ҙур һорау менән файҙалана. Яңы төҙөлөп бөткән күп ҡатлы торлаҡ йорттарҙың беренсе ҡатындағы офистар ҙа тиҙ үк һатылып бөтә һәм һуңғы йылдарҙа уларҙың яңы хужаларының өстән бер өлөшө пенсионерҙар булды. Ә һуңғылары бик йыш бәләкәй майҙанлы итеп проектлана һәм фатир һатып алыуға ҡарағанда бер нисә тапҡырға арзаныраҡ.\nЭксперттар билдәләүенсә, бындай бәләкәй биналар пенсионерға тиҙ үк тауар һәм хеҙмәтләндереү баҙарына үтеп инеү йәки ҡуртымға биреү мөмкинлеге тыуҙыра.\n27 февралдән 1 мартҡа саҡлы Өфөлә Рәсәй сәнәғәт форумы үткәреләсәк. Башҡортостан Хөкүмәте унда “Машиналар эшләү”, “Металл эшкәртеү”, “Ағас эшкәртеү” күргәҙмәләрен дә ойошторорға ҡарар итте.\nЙыйындың маҡсаты – иҡтисадтың реаль өлкәһен үҫтерергә ярҙам итеү, технологик интеграцияны әүҙемләштереү. Форумда Рәсәйҙең сәнәғәт предприятиелары етәкселәре, халыҡ-ара ойошмалар вәкилдәре ҡатнашасаҡ.\nБашҡортостанға ҡорт балы буйынса ғилми тикшеренеүҙәр үткәреү өсөн федераль ҡаҙнанан 40 миллион һум бүленде. Ул, нигеҙҙә, балдағы ярамаған матдәләрҙе һәм антибиотиктарҙы асыҡлау буйынса лаборатория булдырыуға тотоноласаҡ.\nВетеринар һәм фитосанитар күҙәтеүҙең Башҡортостан буйынса идаралығы етәксеһе Юрий Петров белдереүенсә, был сара балдың сифатын яҡшыртыуға һәм уны экспортҡа оҙатыуҙы арттырыуға ярҙам итәсәк. 2021 йылда Өфөлә умартасыларҙың “Апимондия” конгресы уҙғарыласағын иҫәпкә алып, идаралыҡ лаборатория өсөн тейешле ҡорамалдар алыу һәм эшкә ҡушыуҙы тиҙләтергә ниәтләй.


Комсомол урамы ҡасан асыла? | ГТРК «Башкортостан» — Новости Уфы и РБ\n25 июля 2021 — 14:36 ГТРК «Башкортостан»\nБашҡортостанда бер тәүлек эсендә коронавирус йоҡтороуҙың 257 осрағы теркәлгән. Өфө буйынса 52 кеше. Ошо турала ҡала хакимиәтендә үткән ултырышта Роспотребнадзорҙың төбәк идаралығы етәксеһе урынбаҫары Галина Пермина белдерҙе. Коронавирусҡа ҡаршы вакцинациялау әүҙем дауам итә. Һуңғы мәғлүмәттәр буйынса, прививканың беренсе һәм икенсе компонентын 1 млн 300 меңдән ашыу кеше эшләткән. Тотош иммунизацияны 421158 граждан үткән. Торатау конгресс-холында асылған үҙәктә генә 5 көн эсендә 2 меңгә яҡын прививка эшләтелгән.Йәй ҡаланы төҙөкләндереү осоро. Сергей Греков аҙна аҙағына тиклем Совет урамы һәм ике сквер асылыуы тураһында әйтте. Был объектта әле эштәр тамамланыуға бара. Өфөнөң Комсомол һәм 8 март урамдарында барған ремонт эштәре лә тамамланыуға бара. Был урамдар буйлап хәрәкәт 1 сентябргә асыласаҡ, тип белдерҙе юлдар һәм яһалма ҡоролмалар төҙөү һәм ремонтлау идаралығы етәксеһе Константин Паппэ. Ултырыш барышында “Инженерлы стапель” ойошмаһы етәксеһе Робер Бәхтиев уникаль инновацион тәжрибәһе менән уртаҡлашты. Ә райондың социаль-иҡтисади күрһәткестәре һәм үҫеш йүнәлештәре менән был юлы ҡаланың Ленин районы таныштырҙы.


Себештәргә һөжүмде иртә башланылар\nКешеләр бәпкә-себеш алып, улар әҙерәк үҫеп тә өлгөрмәне, уйламағанда йәтсә, көҙәндәр һөжүм итә лә башланы. Ғәҙәттә, кешеләрҙең ихаталарына көҙгөһөн "төшкән" йәнлектәргә нимә булған? Уларҙан нисек һаҡланырға? Ҡурағыҙ янында ҡый өйөмдәрен тотмағыҙ. Сөнки был йәнлектәр унда эйәләп, төнгә тиклем шунда йәшенеп ятасаҡ. Эттәр ҙә ярҙамға килер...\nИң тәүҙә кетәктәрҙе төрлө яҡтан нығытырға, серегән иҙән таҡталарын алмаштырырға кәрәк. Ҡыйыҡты ла онотмағыҙ. Был йәнлектәр өҫтән дә үтеп инә ала. Шулай уҡ нигеҙ ныҡ булырға тейеш. Сөнки ҡош-ҡортто ашаған йәнлектәр кәртәгә ерҙе аҫтан ҡаҙып та инә.\nҠурағыҙ янында ҡый өйөмдәрен тотмағыҙ. Сөнки был йәнлектәр унда эйәләп, төнгә тиклем шунда йәшенеп ятасаҡ.\nЙәнлектәр ҡош-ҡортҡа беренсе көндө үк ташланмауын да онотмағыҙ. Тәүҙә улар “разведкаға” йөрөй. Быны һеҙ иртәнсәк ҡош-ҡорттоң үҙен тотошонан белерһегеҙ. Йәнлектәр килеп киткәндән һуң ҡоштар тынғыһыҙға әүерелә, кетәктән сыҡмайҙар.\nЙәтсә менән көҙән бер төн эсендә бар ҡош-ҡортто һәләк итһә, һыуһарҙар көн һайын берәр ҡошто ташый.\nӘгәр йәнлектәрҙе тоторға уйлаһағыҙ, һеҙгә төнөн йоҡламаҫҡа кәрәк буласаҡ. Тик ҡалын һәм ныҡ бирсәткәләр кейергә онотмағыҙ. Сөнки был йәнлектәрҙең тештәре лә, тырнаҡтары ла бысаҡтан да үткер. Шулай уҡ уларға ҡаршы ҡапҡандар ҡуйырға була. Тик хәйләкәр йәнлектәр уларҙы урап үтеүе лә ихтимал. Хәҙерге ваҡытта ошондай йәнлектәрҙе, кимереүселәрҙе ҡурҡытҡан электрон ҡоролмалар ҙа бар. Ул кешенең ҡолағы ишетмәгән (әҙәм балаһына зыяны ла юҡ), әммә йәнлектәрҙең ҡотон алған тулҡындар ебәрә. Бындай ҡоролмаларҙы электрон магазиндарында йәки интернет аша таба алаһығыҙ.\nШулай уҡ йәнлектең хәрәкәтенән тоҡанған фонарҙәр ҙә бар. Ул ҡапыл яҡтыртып, йәнлекте ҡурҡыта. Тулҡын ебәргесте лә фонарҙе лә ҡош-ҡорт торған ергә урынлаштырырға кәрәк.\nҠайһы бер кешеләр кәртәгә дегет һөртөп сығыу ҙа, был йәнлектәрҙе ҡурҡыта, ти. Эйе, улар был еҫте яратмай, унан ҡурҡа. Тик йәнлектәрҙең һеҙ дегет һөртмәгән ерҙән килеп төшөүе ихтимал икәнлеген онотмағыҙ. Ә бына кәзә еҫен улар ысынлап та урап үтә. Шуға күрә ҡайһы бер хужалар тауыҡ кетәктәренә кәзә тиреһен ҡырҡҡылап ташлай.\nҠош-ҡорт торған ергә этте бәйләп ҡуйырға ла була, йәнлектәр уның тауышынан уҡ ҡурҡа.


2025 йылға Өфөлә яңы күпер барлыҡҡа киләсәк | ГТРК «Башкортостан» - Хәбәрҙәр | 33835\n11 ноября 2016 — 16:34 ГТРК «Башкортостан»\n2025 йылға Өфөлә яңы күпер барлыҡҡа киләсәк.\nБаш ҡаланың транспорт инфраструктураһын үҫтереү проектына ярашлы ул 2025 йылға тиклем төҙөлөргә тейеш. Иң оҙон күпер Черниковканы Затон биҫтәһә менән тоташтыра. Ул Интернациональ урамының дауамында урынлаша һәм Алексеевка, 8 Март ҡасабаларына сыға. Яңы транспорт артерияһы М5 һәм М7 трассаларын да тоташтырып торасаҡ. Проекттың хаҡы 8 миллиард ярымға баһалана. Яңыраҡ асылған Затон күпере уүайлылығы менән айырылып тора. Унда яҡтыртыу бағаналары һәм юл ҡоймалары ҡуйылған. Юл хәрәкәте менән идара итеү системаһы бар. Улар водителдәрҙе һауа шарттары һәм тиҙлек режимы хаҡында иҫкәртә.


Дан туртаһының әҫәре лә юҡ » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Дан туртаһының әҫәре лә юҡ\nДан туртаһының әҫәре лә юҡ 26.01.2012 // Йәмғиәт\nБашҡортостан — батырҙар төйәге. Ватаныбыҙ хаҡына яуға күтәрелгәндә ата-бабаларыбыҙ ҡурҡыу белмәгән һәм үҙҙәрен аямай һуғышҡан. Биш быуат Урыҫ дәүләте составында йәшәү дәүерендә уларҙың ҡаһарманлығы әле булһа тулыһынса асыҡланып һәм һүрәтләнеп бөтмәгән.\nБөйөк Ватан һуғышы осорона килгәндә, унда Башҡортостандан бөтәһе 700 меңдән ашыу кеше ҡатнашты. Араларында 14,7 мең ҡатын-ҡыҙ бар ине. Улар ҙа дошманға ҡаршы аяуһыҙ көрәште, орден һәм миҙалдарға лайыҡ булып ҡайтҡандары күп булды.\nБәләбәйҙән Роза Булат ҡыҙы Әхтәмова, мәҫәлән, Дан ордены кавалеры. Батырҙарҙың да батыры Наталья Александровна Ковшова менән Мәғүбә Хөсәйен ҡыҙы Сыртлановаға Советтар Союзы Геройы исеме бирелде.\nӘлеге яҙмамда ошо юғары исемде йөрөткән өс ир-азамат тураһында бәйән итмәксемен. Улар Башҡортостанда тыуып үҫкән, республикабыҙ һәм халҡыбыҙ данын күтәргән ҡаһармандар. Александр Степанович Пикунов, Ҡотдос Ҡәниф улы Латипов һәм Тажетдин Баһауетдин улы Ғиләжетдинов хаҡында һүҙем. Матбуғатта һуңғы ваҡытта ошо ғәййәр ил улдары тураһында һирәк телгә алына.\nТажетдин Ғиләжетдинов Борай районының Оло Баҙраҡ ауылында тыуып үҫкән. Һуғыштан ҡайтҡас, шунда ғүмер кисерә. Юғары белем алып, уҡытыусы, мәктәп директоры, район мәғариф бүлеге мөдире, район партия комитеты секретары вазифаларында эшләне. Уҙаман һуғыш йылдарын әле лә ҙур ғорурлыҡ менән хәтерләй.\n...Һуғышҡа ул 18 йәшендә киткән. Гурьев ҡоро ер ғәскәрҙәре училищеһын тамамлағас, 216-сы уҡсылар дивизияһы составындағы 665-се полк артиллерияһы взводы командиры була. Яҡташыбыҙ өлөшөнә 1944 йылдың яҙында Ҡырымды азат итеүҙә ҡатнашыу ҙа төшә. Красноперекопск районындағы Тархан ауылы өсөн ҡан ҡойғос алыштар 7-9 апрелгә тура килә. Т. Ғиләжетдинов утсылары дошмандың өс дзотын, ике ауыр миномет батареяһын, танкка ҡаршы өс пушкаһын ҡыйрата. Батырлыҡты һанап сығыуы ғына анһат. Тажетдин Баһауетдин улы үҙен артиллерия оҫтаһы итеп таныта, уның взводындағы егеттәр ҙә һынатмай. Снарядтың осоу траекторияһын аныҡ өйрәнеү юғары математиканы яҡшы белеүгә, тойомлауға бәйле.\nАртиллерия взводы ошо уҡ йылдың 9 майында Севастополь ҡалаһында немецтарға ҡаршы һөжүм ваҡытында тиңдәшһеҙ батырлыҡ күрһәтә. Дошмандың ике танкы, ике штурмлау орудиеһы сафтан сығарыла, беҙҙең пехотаға алға барыу юлы асыла. Ләкин шуныһы үкенесле: яугирҙәр ҡырылып бөтә, Т. Ғиләжетдинов һалдатһыҙ командир булып ҡала. Хәйер, ул да ауыр яралана, ошо хәлендә дошмандың тағы бер танкын сафтан сығарып өлгөрә.\nҠотдос Латипов Мәсетле районының Яңы Мишәр ауылында тыуған. Хәрби хеҙмәткә саҡырылғансы уҡытыусы булып эшләгән. Свердловск ҡалаһында хәрби осоусылар мәктәбен тамамлағас, 1941 йылдың декабрендә фронтҡа китә. 12-се гвардия штурмлаусы авиация дивизияһы составында алышҡа 1943 йылдың 11 июлендә ҡушыла. Штурмлаусы-осоусы булараҡ 23 хәрби осош яһай. Наградлау ҡағыҙында лейтенант Латиповтың ҡыйыу һәм ҡурҡыу белмәҫ һауа яугире булыуы һыҙыҡ өҫтөнә алына. 20 июлдә дошмандың Озерское аэродромына һөжүм иткәндә яуҙаштары менән бер юлы биш самолетты сафтан сығара. 18 августа Ново-Березовка районында барған һауа һуғышында беҙҙең төркөмдө 12 немец самолеты уратып ала. Ҡ. Латипов, төркөм башлығы булараҡ, был алышта айырыуса ныҡышмаллыҡ күрһәтә. Дошмандың ете һөжүме кире ҡағыла, ә Ҡотдос Ҡәниф улы уға туранан-тура һөжүм иткән “ФВ-190” самолетын ҡолата. “ИЛ-2” штурмовигында 134 һуғышсан осошта ҡатнаша, шул уҡ ваҡытта дошмандың 22 танкын, 40 автомашинаһын, биш самолетын, ике тимер юл эшелонын, 450 һалдатын юҡ итә. Ошо дәүер эсендә тәжрибәле командир булып өлгөрә, хәрби хеҙмәткә йәне-тәне менән бирелә һәм хәрби академияла белем ала, полковник дәрәжәһенә күтәрелә. Авиация полкында командирҙың сәйәси эштәр буйынса урынбаҫары, дивизияла сәйәсәт бүлеге начальнигы вазифаларында хеҙмәт итә.\nҠаһарман яугир күптән түгел республика Хәрби дан музейында булды. “Витязи крылатые” һәм “Может ли голубь стать ястребом” китаптарын күреп шатланды. Уларҙы уҡып сығыуымды белгәс, маҡтап та ҡуйҙы һәм йәштәргә тәҡдим итеүемде үтенде. Әйтергә кәрәк, Ҡотдос Латипов — ҡәләм оҫтаһы, һуғыш ваҡиғаларын, кешеләр араһындағы мөнәсәбәттәрҙе күңелгә һеңдерерлек итеп һүрәтләй белә.\nҮкенескә ҡаршы, Александр Пикунов күптән түгел генә донъя ҡуйҙы, арабыҙҙан мәңгелеккә китте. Һуңғы юлға ҙур хөрмәт күрһәтеп оҙаттыҡ. Ул Өфө районының Князево ауылында тыуып үҫкән, Өфөлә йәшәне. Фронтҡа киткәндә 17 йәшлек училище курсанты була. “Т-34” танкында һәм танк взводында командир була, 1945 йылдың май айында Берлинды яулау һуғыштарында ҡатнаша, немецтарҙың урамдағы нығытмаларын емерә. Яҡташыбыҙ 91-се танк бригадаһы составында алыша, Берлиндағы Шарлоттенбург тимер юл станцияһына беренсе булып бәреп инәләр. Берлин урамдарындағы һуғышта уның взводы бер нисә танк һәм үҙйөрөшлө ҡоролма, өс зенит орудиеһы, ике бронетранспортерҙы юҡ итә. Ҡаты бәрелештәрҙә контузия ала. Һуғыштан һуң Өфөгә ҡайтып, Эске эштәр министрлығында хаҡлы ялға сыҡҡанға тиклем хеҙмәт итә.\nА. Пикуновта яҙыусылыҡ ҡомары уяна. Утлы йәшлеген һүрәтләгән китаптары күп тарала. “Кирпичики победы” исемлеһе донъя күргәс, бер төргәген музейға алып килде. Беҙ күркәм исем туйы ойошторҙоҡ. Яугирҙең бүләк китаптарын йәштәр теләп алды.\nБер саҡ музей залдарын тамаша ҡылғанда, Александр Степанович һуғыштың аҙағын кәүҙәләндергән Рейхстагка Ғази Заһитовтың байраҡ ҡаҙау һүрәтенә оҙаҡ ҡарап торҙо. Рейхстаг стенаһына яҙылған ҡултамғалар менән ҡыҙыҡһынды. Бер аҙ уйланып торғас, ипләп кенә: “Беләһегеҙме, беҙ һуғышты Триумфаль арка янында тамамланыҡ. Үкенәм, Рейхстагка тамға һала алманым. Әле һалһам, килешерме икән?” — тип әйтеп ҡуйҙы. Ниңә килешмәһен?! Беҙ шунда уҡ аҡбур килтерҙек һәм баһадир яҡташыбыҙ Рейхстаг һүрәте төшөрөлгән стенаға фамилияһын яҙып ҡуйҙы.\nНи бары өс Герой. Береһе — тыуған ауылында, икенсеһе — Мәскәүҙә, өсөнсөһө Өфөлә йәшәй ине. Улар менән музейға килеүселәр йыш ҡыҙыҡһына.\nСоветтар Союзы Геройҙары һаны буйынса Башҡортостан алдынғы урындарҙың береһендә, Мәскәү, Санкт-Петербург ҡалаларынан ғына ҡалыша. Еңеү паркында һәм республика Хәрби дан музейының күргәҙмәләр залында 278 батырҙың исеме алтын хәрефтәр менән яҙылған. Уларҙың йәнәшәһендә — Дан орденының тулы кавалерҙары исемлеге, бөтөнөһө 40 кеше. Был мәғлүмәтте 37 йәки 35 тип яҙыусылар осрай. Хаталарға юл ҡуйылмаһа ине.\nУлар өсәү ине. Өс таған булып батырлыҡ, ҡаһарманлыҡ үрнәген, Ватанға тоғролоҡ, һөйөү хистәрен һаҡлап, йәштәргә матур өлгө күрһәтә. Һәр береһен яҡындан белгән тәҡдирҙә әйтә алам: барыһы ла тыйнаҡ, тотанаҡлы, кешеләргә ҡарата ихтирамлы була белде. Үҙҙәрендә дан туртаһының тамсыһы ла сағылманы. Һуғыш ваҡиғалары тураһында һөйләй башлаһалар ҙа, үҙҙәрен ситтә ҡалдырып, яуҙаштары хаҡында бәйән итеүҙе өҫтөн күрәләр. Ҡотдос менән Тажетдин ағайҙарҙың тормош тәмен, ҡәҙерен белеп, мөмкин булғанса (Хоҙай рәхмәте!) оҙағыраҡ йәшәргә тырышып ятыуҙары. Тажетдин ағай күп йылдар инвалид коляскаһында, үҙаллы хәрәкәттән мәхрүм. Әммә күңел төшөнкөлөгөнөң ни икәнен белмәй, шаян телләнеп: “Госпиталдә хирург аяғымдағы ваҡланған һөйәктәрҙе эҙләй, соҡой. Түҙәм, тештәремде шыҡырҙатып ҡыҫып түҙәм. Табип: “Бала тыуҙырғанда бынан әллә нисә тапҡыр нығыраҡ ауыртыныу була, беҙ түҙәбеҙ”, — ти. “Мин дә түҙер инем”, тим”, — ти һәм ауырыу аяҡтарына ҡул тейҙереп: “Донъя матур, иркен, тик өйҙән генә сығып булмай”, — тип уфтанып ҡуя.\nТажетдин ағай ауылда йәшәй, үҫмерҙәр араһында булғылай. Һәр береһенең әйтер һүҙҙәре бар. Өлкәндәр тыныслана беләме ни?! Аҡһаҡалдарҙың йәштәргә генә түгел, өлкәндәргә лә әйтер һүҙҙәре күп, тик тыңлай һәм аңлай бел генә. Мәшһүр геройҙарыбыҙҙың барлығына шатланайыҡ, йәшлектә ҡылған ҡаһарманлыҡтары өсөн ғорурланайыҡ.\nХәрби дан музейының ғилми хеҙмәткәре, Шәһит Хоҙайбирҙин исемендәге республика премияһы лауреаты, Башҡортостан Республикаһының атҡаҙанған мәҙәниәт хеҙмәткәре.


Киске Өфө гәзите·23 Mar at 9:16 am\nФәтхулла ИМАНҒОЛОВ, хеҙмәт ветераны, Өфө ҡалаһы: Башҡортостаныбыҙ - ожмахҡа тиң йәннәт иле. Бай тәбиғәте, файҙалы ҡаҙылдыҡтары менән генә түгел, ә йәнгә рәхәт, тәнгә сихәт шифалы сығанаҡтары менән дә. Шуға ла ситтән бик күп халыҡ ағыла беҙҙең республика шифаханаларында сәләмәтлектәрен нығытып ҡайтыр өсөн. Һәм, ысынлап та, шифалы быу һәм батҡаҡтарҙан тәндәре яҙылып, ҡатҡан быуындары йомшарып, имгәкләп килгәне - атлап, атлап килгәне йүгереп, тере һыуҙарыбыҙҙы тәмләп, бөткөһөҙ көс һәм энергия туплап, ҡәнәғәт күңел менән үҙ илдәре тарафтарына ҡайтып китәләр. Был бик һәйбәт, ләкин бер үкенесе шул: шифалы еребеҙҙең терелткес сихәттәре ошо төбәктә тыуып-үҫеп, ошонда көс түккән-көн иткән халҡыбыҙға ғына тәтемәй һис. Республикалағы уртаса эш хаҡына ла, пенсия аҡсаһына ла үҙ шифаханаларыбыҙға путевка һатып алыу мөмкин түгел. Һуңғы ике тиҫтә йыл эсендә улар "элиталы" учреждениеларға әүерелеп, нигеҙҙә кеҫәһе ҡалын ситтән килгәндәрҙе генә хеҙмәтләндерә. Дөрөҫ, һаулығын ҡәҙерләй белгән кеше хаҡына ҡарамай, ашамай-эсмәй тигәндәй өҙөп-йолҡоп путевкалыҡ, исмаһам, аҙна-ун көнгә булһа ла барып ҡайтырлыҡ аҡса туплай алалыр ҙа, бәлки, ләкин күпселек өсөн Башҡортостан шифаханалары - буй еткеһеҙ хыял ғына булып ҡала. Әммә ошо көндәрҙә ыңғай хәбәр килеп ишетелде: республикабыҙ етәкселеге, ниһайәт, ошо өлкәлә ғәҙелһеҙлеккә сик ҡуйырға ҡарар иткән. БР Хөкүмәтенең сираттағы аҙналыҡ оператив кәңәшмәһендә республика халҡына үҙебеҙҙең курорттарҙа ял итеү мөмкинлеге биреү мәсьәләһе ҡаралды һәм уның менән шөғөлләнәсәк эшсе төркөмгә проблеманы хәл итеү юлдарын эҙләргә ҡушылды, тип хәбәр ителде республика киң мәғлүмәт сараларында. Был ҡыуаныслы хәбәрҙең яҡын араларҙа бойомға ашырылыуына ҙур өмөттәр бағлайбыҙ.\nДим ӘХМӘҘИЕВ, хеҙмәт ветераны, Нефтекама ҡалаһы: 20 йыл буйы асыҡ һауа шарттарында (нефтянкала, аҙаҡ - төҙөлөштә) эшләп, быуын сиренә дусар булынғас, шифаханаларға күп йөрөргә тура килә ине: Евпатория ла, Ҡырым да ҡалманы, ләкин иң килешкәне үҙебеҙҙең Янғантау быуы менән Яҡтыгүл батҡағы булды. Ҡайта-ҡайта рәттән барып дауаланырға тура килде ваҡытында, уның ҡарауы, әйткәндәй булмаһын, хәҙер быуын ауырыуының ни икәне лә онотолдо. Шуға күрә, сир килтереп терәһә, путевка ҡиммәт тип тороп булмай инде, кәрәк икән - үҙ йүнеңде күрергә тырышаһың. Ә шулай ҙа үҙебеҙҙең республика халҡы өсөн хаҡтарҙы бер аҙ "ауыҙлыҡлап" алыу бер ҙә ҡамасауламаҫ ине, сөнки шифаханаға мотлаҡ барып дауаланыу кәрәк булһа ла, путевкаларҙың ҡиммәтлеге арҡаһында күптәр унда, ҡыҙғанысҡа күрә, бара алмайҙар. Киреһенсә, ҡайһы берәүҙәр арзанлығына ҡыҙығып, республиканан ситкә сығып китергә мәжбүр һәм улар Төркиә, Азия яҡтарында, Ҡара диңгеҙ буйҙарында ял итеп ҡайтыуҙы хуп күрә. Уйлап ҡараһаң, күпме аҡса ситкә китә. Ярай ҙа, Башҡортостан Башлығы Радий Хәбиров был өлкәләге етешһеҙлекте лә күреп ҡалды. Тик был мәсьәләне хәл итеүҙең ниндәй юлдарын табырҙар һәм ул ысынлап та халыҡҡа берәй еңеллек килтерерме - әйтә алмайым, уныһын киләсәк күрһәтер.\nФаил БАЙНАЗАРОВ, Яҡтыгүл шифаханаһы директоры: Беҙҙең һауыҡтырыу-дауалау учреждениеһы үҙенең шифалы батҡағы, саф һауаһы, гүзәл тәбиғәте менән элек-электән республиканан ситтә лә киң билдәле. Дауаланыуға ҡарағанда сирҙе алдан иҫкәртеү яҡшыраҡ, тип бик дөрөҫ әйтәләр. Был хәҡиҡәтте хәҙер халыҡ бик яҡшы аңланы һәм дауахана урынына күптәр тәбиғи һауыҡтырыу сараларын өҫтөнөрәк күрә башланы. Был ҡайһы бер ял итеүселәрҙең хаҡына ҡарап тормайынса даими рәүештә шифахана юлында булыуынан да күренә. Хаҡтар тигәндән, Башҡортостан буйынса шифаханаларҙа улар төрлөсәрәк, әлбиттә: ҡайҙа ҡиммәтерәк, ҡайҙа уртаса тип әйтергә була. Һәр хәлдә, беҙҙең Яҡтыгүлгә путевкалар хаҡы урта хәллеләрҙең көсөнән килерлек кимәлдә тип уйлайым. Хаҡтар бит, әйткәндәй, төрлө категориялар буйынса тәҡдим ителә: "Эконом" категорияһы буйынса, мәҫәлән, путевкаларҙы тәүлегенә 1300-ҙән 2100-гә тиклем хаҡ менән һатып алырға булһа, "Стандарт" буйынса улар 2300-ҙән алып, ә "Стандарт Плюс" 2700 һумдан алып тәҡдим итә. Пенсионерҙарға ташлама менән файҙаланыу хоҡуғы бирелә. Бынан тыш, һәр төрлө акциялар, ташламалар иғлан ителә. Миҙгелгә ҡарап та хаҡтар динамикаһы үҙгәреп тора. Нисек кенә булғанда ла, беҙ хаҡтарҙы ял итергә, дауаланырға теләгән кешегә яраҡлаштырырға, уларҙың теләктәрен, ихтыяждарын мөмкин тиклем иҫәпкә алырға тырышабыҙ. Сөнки беҙ улар өсөн эшләйбеҙ бит. Бөгөнгө көн талаптарынан сығып та эшләнә был: беҙҙең алға дауалау-һауыҡтырыу учреждениелары эшен социаль йүнәлешкә ярашлы реформалау бурысы ҡуйыла. Дөрөҫ, беҙҙең эш стиле ошоға тиклем дә фәҡәт социаль йүнәлештә алып барыла килде. Аҙ тәьмин ителгән категория халҡына ла хаҡтарҙы яраҡлаштырырға тырышабыҙ. Мәҫәлән, берәй ауыл йә ҡаланан 10 кешелек төркөм тупланып килгән осраҡта улар юл хаҡын түләүҙән азат ителә: уларҙы автобус барып алып килә һәм аҙаҡ йәшәгән урындарына илтеп ҡуя. Ә кемдер 13 көн ял итә икән, 1 көн уға бушлай бирелә.\nШифахананан алыҫ түгел беҙҙең филиал - "Березка" тип аталған ял йорто бар, ул эконом-класс йүнәлешендә эшләй һәм аҙ тәьмин ителгәндәр өсөн булдырылған. Бында йәшәү, дуаланыу, туҡланыуға хаҡтар байтаҡҡа түбән: бүлмәләренә ҡарап, 1600 һумдан тәғәйенләнгән. Унда йәшәүселәр дауаланыу процедураларын төп корпусҡа килеп ала, ике арала 15 минут һайын автобус йөрөп тора. Һүҙ ыңғайында гәзит уҡыусыларҙы Яҡтыгүл шифаханаһы үҙенсәлектәре менән дә таныштырып китеү кәрәктер, тип уйлайым. Көньяҡ Урал тауҙары һыртында Әбйәлил районы биләмәһендәге Яҡтыгүл (Банное) күле ярында иҫ киткес матур тәбиғәтле урынды төйәк итә беҙҙең шифахана. Күлдең оҙонлоғо - 4,1 км, киңлеге 1,8 км, ә тәрәнлеге - 28 метр, йәғни был Башҡортостандағы иң тәрән күл иҫәпләнә. Уның төбөнән табылған батҡаҡтың шифалы үҙенсәлектәре буйынса тиңе юҡ. Шифахананың 12 бассейнынан йылына 400 кубометрға яҡын ҡиммәтле сифатлы батҡаҡ сығарыла. Ул һөйәк-мускул туҡымаһы, быуындар һыҙланыуынан, ирҙәр һәм ҡатын-ҡыҙ түлһеҙлегенән, нервылар системаһы, урология, гинекология буйынса , шулай уҡ псориаз, экзема кеүек тире ауырыуҙарынан бик файҙалы. Бынан тыш, яр буйы микроклиматы, тау һәм урман һауаһы ла файҙаға ғына буласаҡ.\nВенера ҺИҘИӘТОВА, хаҡлы ялдағы табип, хеҙмәт ветераны, Өфө ҡалаһы: Бөгөнгө көндә был бәхет, моғайын, аҡсалы кешеләргә генә тәтей торғандыр, сөнки һаулыҡты нығытыу, ял итеп, көс туплап ҡайтыу өсөн Башҡортостанда йәшәүсе уртаса килемле ябай халыҡҡа үҙебеҙҙең республика шифаханаларына юл ябыҡ. Путевкаларға хаҡтар шул тиклем "тешләшә", күп кеше хәҙер ял итеү мәсьәләһенә ҡул һелтәп кенә ҡуя. Ә бит элегерәк Яҡтыгүл тиһеңме, Янғантау йә Йоматауға булһынмы - уйлап та тормай барып ҡайта инек, хатта ғаилә менән ял итеү ҙә әллә ни күп сығым талап итмәне, сөнки путевкалар ябай эшсән кеҫәһенә һуҡманы; икенсенән, эшләгән хеҙмәт коллективы, уның профсоюз комитеты ла ярҙам итеп торҙо. Ул замандарҙан һуң да әле, республиканың тәүге Президенты Мортаза Рәхимов етәкселек иткән йылдарҙа ла ял итеү әллә ни ҡиммәткә төшмәй ине. Һуңғы бер-ике тиҫтә йылда үҙ халҡыбыҙға республикабыҙҙың шифалы тәбиғи сығанаҡтары татлы хыял ғына булып ҡалды. Хеҙмәт ветераны, инвалид булараҡ, йәшәгән урыным буйынса халыҡты социаль яҡлау бүлегендә шифаханаға путевка алырға йылдар буйы сиратта торғанлыҡтан, ҡайта-ҡайта барып белешеп йөрөргә тура килә ине, ләкин унда ултырған ҡырыҫ ханымдар ҡулынан бер ваҡытта ла льготалы путевка алырға насип булманы. "Юҡ, сиратығыҙ етмәне әле" йәки "Путевкалар етешмәй" һәм башҡа шундай кире ҡағыуҙарҙан ялыҡҡас, үҙ иҫәбемә барып ҡайтырға тура килә ине. Пенсия аҡсаһына, билдәле, ял итеп тә, дауаланып та булмай, ләкин шифаханаларҙа ятып һаулығымды нығытайым, тиһәң, ауыҙыңдан өҙөп,тинләп булһа ла йыяһың инде. Шунһыҙ, дәүләттән ташламалы юлламаға өмөт итергә лә ярамай.\nМин үҙем электән ил гиҙергә, ял итергә яраттым. Ҡайҙарҙа ғына булманым эшләгән саҡтарымда: Греция, Италия, Төркиә, үҙебеҙҙең Ҡырым, Ҡара диңгеҙ буйҙары... Һәм, әлбиттә, Башҡортостаныбыҙ шифаханалары. Шуларҙың бөтәһен бер-береһе менән сағыштырып ҡараһаң, күңелгә иң йылыһы, иң шифалыһы, иң матуры, әлбиттә, үҙебеҙҙең республикалағы ял һәм һауыҡтырыу учреждениелары. Яҡтыгүл, Танып, Янғантау, Ҡарағай, Красноусол шифаханалары кеүек тәнгә сихәт, йәнгә рәхәтлек биргән ҡайҙа тағы ниндәй ожмах босмағындай урындар бар? Шуныһы бик йәл: бөгөн был шифаханаларҙың файҙаһына күберәк ситтән килгәндәр кинәнә, ә үҙебеҙҙең халыҡ әллә ни курорттарға йөрөй һалып бармай шул: әллә путевка хаҡы уларҙы өркөтә, әллә өйҙән, ауылдан сығып өйрәнмәгәндәр. Ауырыһалар ҙа түҙеп йөрөй бирәләр йә дарыуға тотоналар. Шифалы үләндәр, башҡа төр халыҡ дауалау саралары менән аяҡҡа баҫып киткәндәр ҙә бар, әлбиттә. Ләкин, нисек кенә булмаһын, сирҙе аҙҙырмай, ваҡытында дауаланырға, бының өсөн аҙна-ун көнгә булһа ла путевка алып, үҙебеҙҙең шифаханаларға барып ҡайтыу сараһын табырға кәрәк.


Айрат Ғәскәров Рәсәйҙең финанс министры ярҙамсыһы вазифаһына тәғәйенләнде // Иҡтисад | новости башинформ.рф\nАйрат Ғәскәров Рәсәйҙең финанс министры ярҙамсыһы вазифаһына тәғәйенләнде\n15:44, 13 мая 2016 Иҡтисад\nАйрат Ғәскәров Рәсәйҙең финанс министры ярҙамсыһы вазифаһына тәғәйенләнде Фото: Олег Яровиков\nӨФӨ, 2016 йыл, 13 май. /«Башинформ» мәғлүмәт агентлығы, Олеся Серёгина/.\nАйрат Ғәскәров Рәсәйҙең финанс министры Антон Силуановтың ярҙамсыһы итеп тәғәйенләнде. Рәсәй Финанс министрлығының матбуғат хеҙмәтендә ошо мәғлүмәтте раҫланылар. 2015 йылдың ноябренә тиклем Айрат Ғәскәров «Уралсиб» банкының идара рәйесе вазифаһын башҡарҙы.\nАйрат Ғәскәров — Башҡортостандың атҡаҙанған иҡтисадсыһы. 2002-2010 йылдарҙа — республиканың финанс министры, 2010-2011 йылдарҙа Федерация Советы ағзаһы була, һуңынан Һаҡлыҡ банкында вице-президент вазифаһында эшләй.


Радий Хәбиров Мортаза Рәхимовты юбилейы менән ҡотланы\n«Йәшлек» гәзите » Сәйәсәт » Радий Хәбиров Мортаза Рәхимовты юбилейы менән ҡотланы\n07.02.2019 Радий Хәбиров Мортаза Рәхимовты юбилейы менән ҡотланы\nБөгөн, 7 февралдә БР Башлығы вазифаһын ваҡытлыса башҡарыусы Радий Хәбиров Башҡортостандың тәүге Президенты Мортаза Рәхимовты матур юбилейы - 85 йәше менән ҡотланы һәм БР Маҡтау грамотаһын тапшырҙы.\n– Мортаза Ғөбәйҙулла улы, беҙ һеҙҙең наградлау битен тикшерҙек. Унда бар пункттар ҙа тултырылған – Рәсәй Федерацияһының бар юғары наградалары, "Ватан алдында хеҙмәттәре өсөн" ордены бар, – тине Радий Хәбиров. - Шуға күрә лә һеҙҙе Башҡортостан Республикаһының Почет грамотаһы менән бүләкләргә рөхсәт итегеҙ. Һеҙҙең хәйриә эшенә һәм тәжрибә тапшырыуҙа әүҙемлек күрһәткәнгә, республика үҫешенә көс һалыуығыҙға рәхмәт белдерәм.\nТөбәк етәксеһе юбилярҙың Башҡортостандың барлыҡҡа килеүенә һәм үҫешенә ҙур көс һалыуын билдәләп үтте.\n– Республикала һеҙ уның өсөн күпте эшләгәнде барыһы ла аңлайҙар. Һеҙ төбәкте бик ауыр йылдарҙа етәкләнегеҙ һәм быға ҡарамаҫтан, бик ҡатмарлы ҡарарҙар ҡабул иттегеҙ. Һеҙҙең етәкселектә республика Рәсәй Федерацияһының иң йылдам үҫешкән, көслө субъекттарының береһенә әүерелде, - тине Радий Хәбиров. - Һеҙҙең төп ҡаҙаныш булып биләмәләрҙе, муниципалитеттарҙы үҫтереү, инфраструктура, эре предприятиеларға нигеҙ һалыу, заманса агросәнәғәт комплексын булдырыу тора. Иң мөһиме халыҡ һеҙҙе ярата, бөгөн меңәрләгән кеше һеҙҙе ҡотлай. Һеҙгә иҫәнлек-һаулыҡ һәм ғаилә именлеге теләйем. Һеҙ әүҙем кеше, беҙҙең өсөн остаз булып торағыҙ. Беҙгә һеҙ, аҡыллы кәңәштәрегеҙ, ҡәтғилегегеҙ кәрәк. Республика файҙаһына тағы ла бергә эшләрбеҙ тип ышанам.\n- Мин был йылы һүҙҙәргә бик рәхмәтлемен. Ысынлап та күп нәмәләр эшләнде. Мин һеҙҙең менән бергә оҙаҡ эшләнек, - тип белдерҙе Мортаза Ғөбәйҙулла улы. - Әлеге ваҡытта һеҙгә ауыр, сөнки республиканың хәле бөтөнләй икенсе. Һеҙгә һаулыҡ, түҙемлек һәм үҙ-ара килешеп эшләгән команда теләйем.


ИҒТИБАРЫҒЫҘҒА - ПРЕМЬЕРА!\nНовости ⇒ ИҒТИБАРЫҒЫҘҒА - ПРЕМЬЕРА!\nЛилиә Ишемйәрованан музыкаль күстәнәс\nХ.Әхмәтов исемендәге Башҡорт дәүләт филармонияһы һандуғасы, үҙенсәлекле моң эйәһе Башҡортостандың атҡаҙанған артисы Лилиә Ишемйәрова «Бала өмөтө» тип исемләнгән өр-яңы йыр тәҡдим итә. Йырҙы Белорет районынан үҙэшмәкәр композитор Сәйфулла Ғайсин ижад иткән. Әйткәндәй, йырҙың һүҙҙәренең авторы ла ул үҙе.\nПремьера хаҡында тулыраҡ мәғлүмәт алыр өсөн йырсыға үҙенә мөрәжәғәт иттек.\n- Был йырҙы миңә «ДӘРТ» тауыш яҙҙырыу студияһы дирекоры Илшат Абдрахманов тәҡдим итте. Илшат республикабыҙҙа оҫта музыкант, хәйриә концерттар ойоштороусы булараҡ яҡшы билдәле. Үҙем өс бала әсәһе булараҡ, шиғырҙы ҡулыма алыу менән әҫәр күңелемә үтеп инде. Шуға ла йырҙы яҙҙырғанда бер ниндәй ҙә ҡыйынлыҡтар тыуманы. Әйткәндәй, балалар темаһына мин икенсе тапҡыр мөрәжәғәт итәм. 90-сы йылдарҙа минең репертуарымда Ришат Сәғитовтың «Рәнйетмәгеҙ сабыйҙарҙы» йыры урын алған ине. Ә бөгөнгө «Бала өмөтө»н бөтөнләй башҡаса ҡабул иттем һәм башҡарҙым.\nҠыҙғанысҡа ҡаршы бөгөнгө көндә ата-әсәләре иҫән булып та, балалар йортонда йәшәргә мәжбүр булған сабый¬ҙар һаны кәмемәй, киреһенсә, арта ғына. Һәм был хәл һәр ваҡыт минең күңелемде ҡыра. Балаларҙы яҡлау көнө алдынан шуны теләр инем - Ер йөҙөндә һәр бала һау-сәләмәт һәм ата-әсәле булып үҫһен. Мөхәббәткә мәхрүм булмаһындар ине сабыйҙар.\nӘ беҙ үҙ сиратында Лилиә Ишемйәроваға артабан да ижади уңыштар һәм юғары үрҙәр теләп ҡалабыҙ!\nЙырҙы бәйләнештәр селтәрендә беҙҙең төркөмдә тыңлай алаһығыҙ. Һылтанма: https://vk.com/bashgf


Мәктәбемде төштәремдә күрәм » "Йәшлек" гәзите\nГазета "Йәшлек" » Новости » Мәғариф » Мәктәбемде төштәремдә күрәм\nМәктәбемде төштәремдә күрәм\nЯрты быуат... Илле йыл ғүмер! Ул замандарҙа тантаналы теҙелеү, һуңғы ҡыңғырау кеүек байрам атрибуттары юҡ ине әле. Ләкин мәктәп һабаҡтарын үтеү, синыфташтарың, уҡытыусыларың менән хушлашыу тормошоңдоң тәүге этабына нөктә ҡуйыу тип ҡабул ителә алалыр.\nӘбйәлил районының Ташбулат урта мәктәбен алты ҡыҙ һәм биш малай тамамлап сыҡтыҡ. Әйткәндәй, мәктәбебеҙ, Асҡарҙыҡынан ҡала, районда урта мәктәп булараҡ икенсе булып асылған. Элегерәк, урта түгел, ете йыллыҡ мәктәптәргә лә тирә-яҡ ауылдарҙан йөрөп уҡыр булдылар. Беҙ ҙә Ташбулатҡа Байым, Яңы Балапан, Күсем, Буранғол һәм бүтән ауылдарҙан йыйылып килгәйнек. Аныҡлап әйткәндә, Роза Нурғәлина, Еүәйрә Камалова, мин – ошо ауыл ҡыҙҙары, Ишбикә Утарбаева, Фәрит Мөхәмәтдинов, Бүләкнур Нәбиуллин – Байымдан, Нәҡиә Ғүмәрова – Яңы Балапан ҡыҙы, Клара Ғилманова, Әүхәҙи Мырҙин – Күсем балалары, Батыр Әбдрәхимов – Ҡырҡты аръяғында, урман араһында ятҡан Буранғол ауылы малайы. Арыҫлан Рәхимов – Рәхмәт ауылынан. Мин ҡыҙҙарҙың атаһынан бирелгән һәм мәктәпте тамамлағандағы исем-фамилияларын әйтәм. Бер нисә йыл үтеүгә беҙ, ҡыҙҙар, тәбиғи, бүтән фамилияға күсеп, Роза – Ҡужәхмәтова, Еүәйрә – Баҙалова, Ишбикә – Фазлетдинова, Тәҡиә – Ғиззәтова, Клара – Аралбаева, мин Ҡотлоғәлләмова булып бөттөк.\nМәктәптә үткәргән һәр йыл ғына түгел, хатта һәр аҙна, һәр көн – тарих. Тормош елдәрендә ҡағыла-һуғыла килә, йәшәйештең ахырына күп тә ҡалмаған саҡта синыфташтарың менән үткәргән бер нисә йылды һағынып иҫкә алыу йышая, мәктәбеңә, уҡытыусыларың янына, дуҫ-әхирәттәрең араһына осоп ҡына ҡайтҡы килә. Был хис-тойғоларҙа үҙәкте өҙгөс сентименталлек юҡ. Сөнки һағыныу, юҡһыныу, йәшлегеңде идеаллаштырыу – ғәфү итерлек ғәҙәттер.\n«Беҙ кем инек, беҙ кем булдыҡ?» – тигән һорауға бик ҡыҫынҡы яуап алдараҡ булыр. Тәүҙә мөғәллимдәребеҙгә рәхмәтебеҙҙе еткерәйек. Ҡара наҙан булһаҡ та, шаянлыҡты, үҙ һүҙлелекте ҡуймаған малай һәм ҡыҙҙарҙың мейеһенә – аҡыл, зиһененә мәғрифәт һалыу ағай-апайҙарыбыҙға, ай-һай, анһат булмағандыр. Күпселек бала-сағаның ҡылығы шулай бит: уҡытыусы һиңә белем бирергә, ололар аҡыл күндерергә тырышҡан һайын быға ҡаршылашаһың. Тыңлаусан, күндәм генә уҡыусылар, ғөмүмән, буламы икән ул?\nУҡытыусыларыбыҙ Нәҡип Йосоп улы Нәбиуллин менән Ғүмәр Ғилман улы Ғилманов фронт үткән яугирҙар ине. Шаһиғәләм Булат улы Усманов һуғыш ваҡытында тылда ең һыҙғанып эшләгән. Йәүҙә Мөхәммәт ҡыҙы Бикйәнова, Рәйсә Фәсхетдин ҡыҙы Ҡаҙаҡбаева, Рева Шәрип ҡыҙы Бикмәтова апайҙарҙы, Ғәли Усман улы Ҡаһарманов, Әкрәм Мөхәммәт улы Сәйәхов ағайҙарҙы һуңғы һулышыбыҙға тиклем хәтеребеҙҙә тотасаҡбыҙ. Ғүмер ағышы туҡтау белмәй, шуға ла уҡытыусыларыбыҙҙан да, синыфташтарыбыҙҙан да юғалтыуҙар күп булды. Иҫәндәребеҙ имен донъяла йәшәйек.\nТормош таҡыр юл түгел һәм бер кем дә уның өҫтөнән күбәләк ише осоп-елпеп кенә үтә алмай. Беҙ ҙә, үҙебеҙгә күрә, ҡыҙыҡһыныусан, һәләтле генә балалар булғанбыҙ. Малайҙар саңғы, волейбол, шахмат менән мауыҡты, хатта райондағы ярыштарҙан буш ҡул менән ҡайтмаҫтар ине. Ҡыҙҙар иһә йыр-бейеүгә шәп, концерттар менән тирә-яҡ ауылдарға ла йөрөп алабыҙ. Ә иң мөһиме – бик ихласлыҡ менән уҡыныҡ, төрлө түңәрәктәрҙе ҡалдырманыҡ. Рәхмәтебеҙ: мәктәптән хәтһеҙ нығынып, алда үтер юлдарға дәрт менән сыҡтыҡ. Быларҙы мин һүҙ булһын өсөн генә әйтмәйем. Бер йырҙа: «Атайҙар юлынан беҙ ҙә ҡыйыу үттек...» – тип йырланғанса, беҙ ҙә тормош һуҡмағының ситендә тороп ҡалманыҡ, хәл-мәғлүмәт еткән ҡәҙәр, халҡыбыҙға һәм илгә файҙалы булып йәшәргә тырыштыҡ. Роза менән Еүәйрәбеҙ үҙ мәктәптәрендә башланғыс синыфтарҙа уҡытты. Ишбикә менән Тәҡиә, Башҡортостан кооператив техникумынан һуң, үҙ һөнәрҙәре буйынса эшләне. Клара иһә, Башҡорт дәүләт университетын тамамлап, мәктәптә лә, Республика милли китапханаһында ла хеҙмәт күрһәтте. Әүхәҙи, хәйләһе лә, шуҡлығы ла бер ҡасан да саманан ашмаған малай, армия хеҙмәтен үтеп, Магнитогорск дәүләт педагогия институтынан һуң Ташбулат урта мәктәбендә ялға сыҡҡансы эшләне. Батыр ҙа ошо институтты бөттө һәм Буранғол мәктәбенә ғүмергә тоғро ҡалды. Фәрит иһә – Башҡорт дәүләт университетының физика-математика факультетын тамамлаған кеше. Армия, педагогия һәм медицина училищелары, артабан – Белорет металлургия комбинаты. Уның хеҙмәт юлы шулай һалынды. Бүләкнур байтаҡ йылдар Ҡаҙағстан яҡтарында эшләне. Шунда ауыл хужалығы фәндәре кандидаты булды. Хәҙер Өфөлә йәшәй. Үҙем дә йылдарымды еңел-елпе үткәрмәнем, 46 йыл балаларҙы математиканан уҡыттым, шуларҙың утыҙы юғары синыфтарға тура килде.\nТәбиғи, ғаилә, балалар, ейәндәр – һәр беребеҙҙең тормошона мәғәнә һәм йәм биргән шулар бит инде. Әгәр һәр беребеҙҙең бала-сағаһын, ейән-ейәнсәрҙәрен бергә йыйыу форсаты булһа, улар Ташбулат урта мәктәбенең бер синыф бүлмәһенә генә һыйыр инеме икән? Һәр быуын, үткәндәрҙе лә онотмай, бөгөн ҙур тырышлыҡтар һалып, иртәгәне лә уйлап йәшәргә тейеш. Мәктәпте тамамлау ғына етмәй, тормош мәктәбен дә лайыҡлы үтергә кәрәк.\nРәсәй Федерацияһының мәғариф отличнигы, Башҡортостан Республикаһының атҡаҙанған уҡытыусыһы, Дж. Сорос исемендәге халыҡ-ара премия лауреаты.\nСығыу ваҡыты 5-02-2011, 13:17 | Ҡаранылар: 1458\nАуырлыҡтар менән уҡыһаҡ та, юғалып ҡалманыҡ\nӘйтеп аңлатырлыҡ һүҙҙәр юҡ\nРәхмәт һеҙгә, дуҫтар!


11 Октябрь , 10:05\nМостай Кәримдең “Оҙон-оҙаҡ бала саҡ” әҫәренең “Беҙҙе мәңгеләштерәләр” тигән өлөшөндә фоторәссам шулайыраҡ һөйләнә: “Бына хәҙер үҙегеҙҙең данығыҙға был яҡтарҙың матурлығын ҡушып бөтә илгә таратабыҙ. Ҡайҙа ҡарама – хозурлыҡ! Мәңгеләштереүҙе үҙе һорап тора. Төҫлө фотоны уйлап тапҡан кеше бөйөк кеше булған. Төҫлө фото гүзәллекте һемереп кенә ала бит ул!” Мин дә, тыуған яҡтарыма ҡайтһам, ошо фоторәссам шикелле телефонымды тыуған ерҙәремә тоҫҡай һалам. Беҙҙең яҡтар ҙа “мәңгеләштереүҙе” һорап ҡына тора бит ул! Рәхәт инде: “шылт” – мәңгеләштерәһең дә ҡуяһың. Ләкин киләсәк быуынға тәбиғәт гүзәллеге фотоһүрәттән генә ҡарап һоҡланырға ҡалмаһын ине!\nМостай Кәримдең “Оҙон-оҙаҡ бала саҡ” әҫәренең “Беҙҙе мәңгеләштерәләр” тигән өлөшөндә фоторәссам шулайыраҡ һөйләнә: “Бына хәҙер үҙегеҙҙең данығыҙға был яҡтарҙың матурлығын ҡушып бөтә илгә таратабыҙ. Ҡайҙа ҡарама – хозурлыҡ! Мәңгеләштереүҙе үҙе һорап тора. Төҫлө фотоны уйлап тапҡан кеше бөйөк кеше булған. Төҫлө фото гүзәллекте һемереп кенә ала бит ул!”\nМин дә, тыуған яҡтарыма ҡайтһам, ошо фоторәссам шикелле телефонымды тыуған ерҙәремә тоҫҡай һалам. Беҙҙең яҡтар ҙа “мәңгеләштереүҙе” һорап ҡына тора бит ул! Рәхәт инде: “шылт” – мәңгеләштерәһең дә ҡуяһың. Ләкин киләсәк быуынға тәбиғәт гүзәллеге фотоһүрәттән генә ҡарап һоҡланырға ҡалмаһын ине!


Радий Хәбиров Финляндияның Рәсәйҙәге илсеһе Микко Хаутала менән осрашты // Сәйәсәт | новости башинформ.рф\n9:14, 22 мая 2019 Сәйәсәт\n21 майҙа Өфөлә Башҡортостан Башлығы вазифаһын ваҡытлыса башҡарыусы Радий Хәбиров Финляндияның Рәсәйҙәге илсеһе Микко Хаутала менән осрашты.\nЯҡтар иҡтисадта, гуманитар һәм социаль өлкәлә артабанғы хеҙмәттәшлек йүнәлештәрен тикшерҙе.\nБашҡортостан менән Финляндияны күптәнге дуҫлыҡ мөнәсәбәттәре бәйләй, тип билдәләне Радий Хәбиров. Республиканың сауҙа партнёрҙары иҫәбендә төньяҡ ил әлеге ваҡытта Башҡортостандың нефть химияһы предприятиелары продукцияһы экспортынан торған тауар әйләнеше күләме буйынса туғыҙынсы урынды биләй. Шуға күрә тауар әйләнешен үҫтереү өсөн ҙур ҡеүәт бар.\nБашҡортостан етәксеһе республика аграрийҙары Финляндияға ауыл хужалығы продукцияһын (һөттән алып балға тиклем) оҙатырға әҙер булыуын белдерҙе. Үҙ сиратында Башҡортостан фин ауыл хужалығы техникаһын һатып алыу, бында йыйыу производстволарын һәм уны хеҙмәтләндереү буйынса сервис үҙәктәрен ойоштороу менән ҡыҙыҡһына. Төҙөлөш өлкәһендә, торлаҡ-коммуналь хужалыҡта хеҙмәттәшлекте үҫтереү, берлектәге производстволар булдырыу өсөн һәйбәт мөмкинлектәр бар. Ентекле һөйләшеү өсөн яҡтар бизнес-делегациялар менән алмашыу теләген белдерҙе.\nФинляндия Башҡортостан менән мөнәсәбәттәрҙә яңы бит асырға әҙер, тип хәбәр итте Микко Хаутала. Атап әйткәндә, ил ҡалдыҡтарҙы эшкәртеү һәм утилләштереү өлкәһендә бай тәжрибә туплаған. Финляндия «сүп-сар реформаһы»н тормошҡа ашырыуҙа әүҙем ҡатнашырға, үҙенең иң яҡшы тәжрибәләре менән уртаҡлашырға әҙер.\nСанкт-Петербургта Wille маркалы күп функциялы коммуналь техника етештереүҙе ойошторған Wihuri Rus компанияһының генераль директоры Кари Хирвонен республиканы уның менән тәьмин итергә әҙер булыуын әйтте. Радий Хәбиров Өфө мэры Өлфәт Мостафинға техника менән танышырға һәм уны һатып алыу кәрәклеген баһаларға ҡушты.\nТеги: осрашыуҙар, республика башлығы вазифаһын башҡарыусы


был Онлайн-Покер - Покер ИЕ ярҙамсыһы. Кәңәшсе Онлайн еңеү өсөн!\nБик ҡыҙыҡлы һәм мауыҡтырғыс уйын Кәрт уйыны өсөн һәм бар Донъяла күптән инде популяр исем Булараҡ ҡулланыла һәр илдә тиерлек Покер! Урта быуаттарҙа барлыҡҡа килә, 19 Быуат аҙағында көнбайышта һәм унда Инде бер нисә көн дауам Ҡырағай вуйнап уйнаным. Һеҙ бөтә талаптарын ҡәнәғәтләндерә һәм Был хәүеф һеҙҙең ярҙам менән Уйын сыуалыштары һәм башҡалар. Әгәр һеҙ покер уйнарға, сездә Бар, өс миллионға яҡын төрлө комбинациялы. Бар, әммә, Г©© © н, Идеаль булырға тейеш, сөнки һеҙҙең Комбинация түгел, выигрыш була. Принцибы буйынса олимпиадалар менән тиҙерәк, Юғарыраҡ, көслөрәк урыны бында түгел.\nБыл ҡайһы бер осраҡта хатта Мөмкин булған уйынсылар өсөн, еңеү Өсөн ике урам араһындағы боннеткомбинатий Уйынсы өҫтәлде.\nТик ставка бүленеп, һәр раунд Рейза, дошман кимәлдә, ә улар Картаһы хәүеф аҫтына ҡуйырға теләмәй, Һәм һеҙҙең ставкалар төшәсәк. Ысынлап та, шул һайын, арта Барған кеүек юғары һәм юғары Ставкалар, һығымталар яһарға мөмкин, - тип Был бәйләнеше булған бөтә яҡшы Ҡаршылағандары, үҙенсәлекле һәм уйынсылар менән, Да-комбинациялары, һеҙ еңеү яуланы. Ләкин ҡайһы берҙә уның конкурент, Уның торошон даими ставки на Реакция булмаһа, был осраҡта еңеүсе була. Тел бөтә, уйын өсөн стратегик Һаҡ булырға, һәм һеҙгә ҡурҡыныс булмаҫ.\nЖелторотый алдына күп һорауҙар, шул Уҡ покер уйнарға? Дөрөҫ һөйләүе буйынса, ул яһай, Бик үк ауыр түгел.\nҺезгә генә кәрәк комбинацияларҙы бар Выигрыш, уҡый, һәм һис бер Нәмә лә күберәк.\nҺәр теләүсе бушлай онлайн технологияһы Үҫеше менән уйнарға мөмкин-покер Буйынса бөтә донъя селтәре ҡулланыла.\nПокер мөғжизәле күпселек булған, мәҫәлән, Беҙҙең сайтта октоберспеллен булып эшләй. Покер уйыны ҡағиҙәләренә тап булдым Шулай уҡ виртуаль һәм реаль тормош.\nШулай уҡ интернет менән бушлай Покер уйнарға мөмкин, ләкин был Шулай булһа реаль аҡса покер Уйнай-уйнай был, тип профи.\nКеше, ул дәүләттеке була инде, Был уйынға еңергә тейеш, сүкегәндәр Завидно менән башланды, турнирҙа ҡатнашты. Сәғәт ваҡытты үткәреү тураһында һеҙ-Партия уйыны. Әммә күп кенә ябай кешеләр Әйбәтерәк покер булырға теләмәй, ни Өсөн дуҫтарым менән үҙ гарем. Хәҙер һеҙ быны эшләй ала, Беҙҙең яҡтарҙа була һәм уйындар. уйынсылар менән шулай уҡ сайтта, Һәм һеҙ кеүек.\nБарлыҡ теркәлгән һәм улар системаһына ингән.\nсайтта төрлө мөйөштәренән донъя береһе, Һәм һеҙ телисез өсөн, уның Буйынса еңеүселәрҙе покер-эре! Берҙән, беҙ нимә эшләргә кәрәк, Еңеү менән файҙаланыусылар өсөн был, Шулай уҡ, күп шатлыҡтар һәм Ҙур ләззәт, шул уйындарын!.\nниндәй Покер-Румын Иң Ышаныслы Булырға Тейеш, Намыҫ\nпокер-Холдем Техасский Покер\npppoker теркәлгән рәсәй клубы pppoker профит калькулятор в покере kkpoker net покер бот форумдары агент pppoker покер старс ярҙамсыһы ҡушымта pppoker бот ҡаршы покер pokerbros clubs


Илебеҙ Бөйөк Ватан һуғышының иң һынылышлы мәле - Сталинград алышы тамамланыуҙың 72 йыллығын билдәләне\nҠала өсөн һуғыш стратегик әһәмиәттән тыш идеологик маҡсатҡа ла эйә булған. Ил башлығы исемен йөрөткән ҡаланы алыу өсөн Гитлер ҙур көстәр ебәрә. Сталинградты дошмандар аҙна-ун көн эсендә генә ҡулға төшөрөргә иҫәп тота. Ләкин , вермахтың планы тормошҡа ашмай. Ярты йылға һуҙылған ҡан ҡойошло бәрелештә ҡала һаҡлап алып ҡалына.\nАбдулла Хәмзиндың күңелендә дәһшәтле һуғыш хәтирәләренән айырыуса Сталинград ҡалаһы өсөн алыш ныҡлап уйылып ҡалған. Был яу Бөйөк Ватан һуғышы тарихында иң мөһим стратегик әһәмиәткә эйә булды, ти ул. 1942 йылдың 17 июленән алып 1943 йылдың 2 февраленә тиклем барған алышта ике яҡтан да миллиондан ашыу ғәскәр йәлеп ителә. Сталинградты алып, Волганы аша сығып, артабан илебеҙҙең Уралға тиклем һуҙылған территорияһын баҫып алыу өсөн дошман әллә нисә меңләп самолет, танк һәм үҙйөрөшлө артиллерияһын йүнәлтә. Тарихи мәғлүмәттәрҙә был алышты тотош донъя күҙәткән, тиелә. Сталинградтан Берлинғаса яу юлын үткән Абдулла Мансур улы Мамаев Кургандагы ҡала өсөн алышҡа илдәге ҡаты һыуыҡтар ҙа үҙ өлөшөн индерҙе, ти.\nӘ Ҡариҙел районының Яңы Муллаҡай ауылында йәшәүсе Төхвәтулла Фәтҡуллин ҡәһәрле һуғыш йылдарын эҙмә-эҙлекле хәтерләй. Яу юлын тетрәнеп, күҙ йәштәре аша иҫкә ала ветеран. Генерал Шайморатов етәкселегендәге 112-се Башҡорт кавалерия дивизияһының тере шаһиты ул. Сталинград ҡалаһының күп ҡатлы йорттарынан тик стена, нигеҙҙәре генә тороп ҡалғайны, ти ул.\nДошмандар Гитлерҙың 1942 йылдың 25 июленә тиклем «Сталинградты яулау» бойороғон үтәү өсөн фельдмаршал Паулюс етәкселегендә һуғыша. Совет һалдаттары Ватаныбыҙҙың бер ус ерен бирмәү һәм Волга аша сығармау өсөн батырҙарса көрәшә. 200 көн дауам иткән алыштың 140-ы ҡала эсендә бара. «Бер аҙым да артҡа сигенмәҫкә!» девизы бойороҡҡа әүерелә. Яугирҙар, байраҡтарҙы үбеп, үлем ҡурҡынысы янағанда ла бер аҙым да артҡа баҫмаҫҡа, дошманды ҡыйратырға ант итә. Совет Армияһы ғәскәрҙәре илбаҫарҙарға ҡаршы 1942 йылдың 19 ноябрендә һөжүм аса. Тағы ике айҙан Ҡыҙыл Армия Сталинград тирәләй 300 меңләп фашисты ҡыҫырыҡлай. Тап ошо алыш илде илбаҫарҙарҙан азат итеүҙә ҙур роль уйнай. Совет ғәскәрҙәре көнбайышҡа юллана...\nСталинград... хәҙерге Волгоград хаҡлы рәүештә Герой-ҡала исемен йөрөтә. Йәнен аямайынса тыуған ерен һаҡлау өсөн алышҡан яугирҙар башын һалған төйәк ул. Мамай курганындағы «Ил-Әсә» момументы әле лә халыҡты ил ҡәҙерен белергә саҡыра. Әйткәндәй, ул донъялағы иң ҙур скульптура. «Ил-Әсә» һәйкәле триптихтың икенсе өлөшө. Тәүгеһе Магнитогорск ҡалаһында «Тыл - фронтҡа!» тип исемләнә. Һуңғыһы Берлиндың Трептов паркында. «Ҡотҡарыусы яугир» монументы Бөйөк Ватан һуғышында Совет халҡының Еңеү яулауы һәм Европаны фашистарҙан азат итеүен сағылдыра. Триптих - Урал йылғаһы буйында сүкелгән ҡылыс, «Ил-әсә»нең уны Сталинградта күтәргәнен, Бөйөк Еңеүҙән һуң Берлинда төшөргәнен күҙ уңында тота...


Яралар уңала... » Башҡортостан гәзите\n6-12-2017, 00:02 // Спорт һәм туризм // Баҫып сығарырға\n“Салауат Юлаев” – “Аҡ Барыҫ”. 0:5... Моғайын, 22 ноябрҙәге был уйын һөҙөмтәһе оҙаҡ ҡына күңелде яралап торор ине. Әммә көйәрмәндең йөрәген дауалай торған бер алым бар. Ул – еңеү. Әгәр ҙә һине рәнйеткән дәғүәсеңде отһаң – икеләтә дауа.\nШулай булды ла. Бер аҙнанан өфөләр Ҡазанға сәфәр сыҡҡас, был матчтың хәл иткес икәнен ике яҡ та яҡшы аңланы. Көсөргәнеш шул тиклем ныҡ ине, әйтерһең, плей-офф матчы бара. Уйын бөткәндә таблола 0:1 һандары яныуы ла күпте һөйләй. Бәхеткә күрә, беҙҙең файҙаға!\nКүршеләрҙән уңып ҡайтҡас, үҙ боҙобоҙҙа ике “Динамо”ға ҡаршы имтихан тоторға тура килде. Минск командаһы менән көс һынашыу ҡапҡасыбыҙ Бен Скривенс өсөн дә мөһим ине. Бығаса яҙғаныбыҙса, ул былтыр шунда уйнаны. Ә быйыл октябрҙә Белоруссияла уҙған матчта иң яҡшы хоккейсы ла булып танылғайны. Бен был юлы инде Өфөлә алҡыштарға ҡойондо (2:0). Күҙ теймәһен, үткән аҙнала КХЛ-да иң шәп ҡапҡасы ла ул булды! Артабан инде ҡапҡаһына ике шайба индертеп, юлаевсылар Мәскәү “Динамо”һын овертаймда ғына еңһә лә (3:2), Скривенстың ышаныслы уйыны күберәккә өмөтләндерә...


Радий Хәбиров: Президент һәм Хөкүмәт ярҙамында Өфөнөң 450 йыллығын лайыҡлы ҡаршыларбыҙ\n24 Декабрь 2021, 10:21\nРеспублика Башлығы Радий Хәбиров федераль үҙәктең ҡала юбилейын билдәләүҙе берлектә финанслауы тураһында яңылыҡтарға аңлатма бирҙе.\nФото:Башҡортостан Башлығының матбуғат хеҙмәте\n«Ил Президенты указы менән Өфөнөң 450 йыллығына федераль статус бирелде, федераль кимәлдә ойоштороу комитеты бар. Бының өсөн Владимир Владимировичҡа ҙур рәхмәт, сөнки был бөтөнләй икенсе статус тигән һүҙ. Дөйөм федераль сараға әүерелә. Әлбиттә, быйыл август айында Президент килгән саҡта проекттарыбыҙға ярҙам итеү мәсьәләһен дә тикшергәйнек. Президент ҡарарҙарҙы тиҙ генә ҡабул итә. 2024 йылға көрәш һарайын төҙөй башлайбыҙ, был йәһәттән федераль финанслау ҙа бар — 1,1 миллиард һум. Рәсәй Президенты һәм Хөкүмәте ярҙамында Өфөнөң 450 йыллығын лайыҡлы ҡаршыларбыҙ тип ышанам», — тине республика етәксеһе.\nУл Башҡортостандың баш ҡалаһында хоккей буйынса донъя чемпионаты уйындарын уҙғарыу мөмкинлеге хаҡында ла һөйләне.\n«Был бик шәп, әлбиттә. Беҙ Башҡортостанға спорт, мәҙәни һәм башҡа сараларҙы йәлеп итәбеҙ. Хоккейға килгәндә, Өфөнөң Зорге урамындағы иҫке Хоккей һарайын төҙөкләндереүҙе ҡарарға уйыбыҙ бар. Быны үҙгәрткәс, ғариза йәһәтенән үҙебеҙҙе ышаныслыраҡ тойорбоҙ тип уйлайым. Беҙҙең «Өфө-Арена» бар, был, ысынлап та, иң яҡшы боҙ һарайҙарының береһе. Һәйбәт идея. Журналист һорау бирҙе, Президент та был мөмкинлекте инҡар итмәй, тимәк, беҙгә артабан эшләргә кәрәк», — тине ул.